Россияда хорижлик фуқароларни миграцион қайддан ўтишини қатъийлаштирувчи қонун кучга кирди\nРоссия Федерациясида 10 августдан бошлаб қабул қилувчи томон агар у кўрсатиб ўтилган манзилда ортиқ яшамаётган бўлса хорижий фуқарони миграцион ҳисобдан чиқариши шартлигини белгиловчи федерал қонун кучга кирди.\n«Невские новости» нашрининг ёзишича, энди юридик ва жисмоний шахслар нафақат мигрантни қайддан ўтказиш учун, шунингдек, агар у яшаш жойини тарк этса, масалан, бир квартирадан иккинчисига кўчиб ўтса уни қайддан чиқариш учун масъул бўлишади.\nҚайд этиш жоизки, илгари қабул қилувчи томон хорижлик фуқарони қайддан чиқара олмас эди ва қайд муддати тугагунга қадар унда сақланиб қолар эди.\nЯнги қонун кучга киргунга қадар қайддан чиқариш учун бор-йўғи тўрт сабаб асос бўла олар эди:\nхорижлик фуқаронинг мамлакатдан чиқиб кетиши;\nунинг Россияда вафот этиши;\nРоссия Федерациясида бўлиб турган хорижлик фуқаронинг суд томонидан дом-дараксиз кетган деб топилгани ҳақидаги қарори қонуний кучга кириши;\nунинг Россия фуқаролигини қабул қилиши.\n«Энди эса бешинчи пункт ҳам қўшилди ва миграцион қайддан чиқариш учун мигрантнинг яшаш жойидан чиқиб кетиши ҳам асос бўла олади. Илгари иш берувчи/ижарага қўювчи уни қайддан чиқара олмас, бироқ хорижлик фуқаро учун масъул ҳисобланарди», — дея тушунча берган Санкт-Петербург миграция мутахассислари мактаби директори, эксперт Дмитрий Коваленко.\nҲисобдан чиқариш жараёни хорижлик фуқаронинг янги манзилга кўчиб ўтгани ҳақидаги билдиришномага ўхшаш бўлиши эҳтимоли юқори, дейишмоқда мактабдагилар. Бироқ ҳозирча на шакл ва на муддатларга аниқлик киритилган.\nЯнгилик иш берувчилар учун айрим ташвишларни келтириб чиқариши мумкин, чунки улар энди хорижлик фуқаронинг чиқиб кетгани ҳақида билдириш беришлари керак. Бу эса қўшимча вақт ва кучларни талаб этади. Эслатиб ўтамиз, иш берувчи ўз ишчиларига турар жой тақдим эта олсагина қабул қилувчи томон бўла олади, яъни мигрант компания ҳудудидаги хўжалик биноларида, вагонларда ёки алоҳида хоналарда яшаши мумкин ёки компания унинг учун алоҳида квартира (хона) ижарага олиши мумкин.\nАгар иш берувчи собиқ ишчисини миграцион ҳисобдан чиқармаса унга ҳар бир мигрант учун 400 мингдан 500 минг рублгача бўлган жарима солиниши мумкин. Квартира эгаси ҳам мигрантни ҳисобга қўймаса ёки (10 августдан бошлаб) ҳисобдан чиқармаса жарима тўлайди. Жарима миқдори 2–5 минг рублни ташкил этади.\n«Илгари фақат бир неча муассаса хорижлик фуқаро чиқиб кетганидан сўнг қайдни бекор қилар эди. Булар касалхоналар, хостеллар, меҳмонхоналар ва ётоқхоналар эди. Олдинги қонун бўйича аксарият хорижликлар ҳимоя қилинмаган эди. Айниқса, битта квартирада қайддан ўтиб, аслида бошқа жойда яшашга ўрганганлар. Бу вариант аввал ҳам ноқонуний ҳисобланар эди, лекин бу қадар кучли назорат остида эмас эди. Энди хорижлик фуқаро ўзи яшаётган квартира эгасига бироз боғланган бўлади. Агар у чиқиб кетса, у янги қабул қилувчи томон топишга мажбур бўлади», — деган нашрга хорижий ходимлар учун миграция ҳужжатларини расмийлаштиришга ихтисослашган «Альянс – Трудовая Миграция» компаниясидагилар.\n10 августдан бошлаб қабул қилувчи томоннинг мажбуриятлари кенгайиши билан бир қаторда хорижлик фуқаро ҳам ўзининг қонуний миграция ҳисобига қўйилиши ҳақида бош қотиришга мажбур бўлади, чунки у ҳам мамлакат ҳудудида бўлиб туриш муддатларини бузганлик учун масъул бўлади ва депортацияга дучор бўлиши ёки мамлакатга кириш учун 3 йилдан 10 йилгача тақиққа учраши ҳам мумкин. Бу ҳолда хорижий фуқаро уни миграция ҳисобидан чиқаришганидан бехабар ҳам бўлиши мумкин. Экспертлар қонун билан боғлик муаммоларга дуч келмаслик учун янги жойга кўчиб ўтилганидан сўнг дарҳол қайддан ўтишни маслаҳат беришмоқда.\nЭкспертларнинг фикрича, иш берувчилар ва квартиралар эгалари янги тартибни суиистеъмол қилиб, қандайдир маънода хорижлик фуқаронинг «тақдирини ҳал қилиш» ҳолатларига ҳам кўпайиши мумкин.\n«Федерал қонуннинг кучга кириши билан айрим виждони пок бўлмаган фуқаролар ва иш берувчилар хорижлик фуқарони рўйхатга қўйиш расмийлаштирилганидан сўнг, унга билдирмасдан дарҳол қайддан чиқариши ҳам мумкин. Шу сабабли янги чора мигрантлар учун зарарга ҳам ишлаши мумкин», — деган «Альянс – Трудовая Миграция» компанияси мутахассиси Юлия Пакина.\nКиритилди: 06:14 13.08.2018. Ўқилди: 380 марта. Фикрлар сони: 0 та.\nЎзбекистонлик фуқаро Қирғизистон чегарасида қўлга олин...


Украина бўхрони бўйича саммит бугун Минскда бўлиб ўтади\nУкрaинa бўхронига бaрҳaм беришгa қaрaтилгaн сaммит Укрaинa, Россия, Фрaнция вa Гермaния рaҳбaрлaри иштирокидa 11 феврaль куни Минск шaҳридa бўлиб ўтиши кутилмоқдa.\nГермaния кaнцлери Aнгелa Меркел ҳaмдa Фрaнция президенти Фрaнсуa Оллaнд Белaрус пойтaхтидa Россия ва Украина президентлари Влaдимир Путин ҳамда Петро Порошенко билaн учрaшaди.\nУкрaинa шaрқидaги тўқнaшувлaр кучaйгaн пaйтгa тўғри келгaн сўзлaшувлaр истиқболи ҳозирчa ноaниқ қолмоқдa.\nAҚШ президенти Бaрaк Обaмa 10 феврaль куни Россия вa Укрaинa президентлaри билaн телефон орқaли мулоқот қилди.\nОқ Ой мaтбуот ҳизмaтининг билдиришичa, Обaмa россиялик ҳaмкaсбини Минкс сўзлaшувлaри имкониятидaн фойдaлaниб шу кунгaчa камида 5300 киши ҳaлок бўлгaн Укрaинaдaги тўқнaшувлaргa чек қўйишгa чaқирди.\nОбaмa, шунингдек, aгaр Кремль Укрaинa шaрқигa aскaрлaр вa қурол-aслaҳa юборишни тўхтaтмaсa, Россиянинг йўқотишлaри кaттa бўлишидaн огоҳлaнтирди.\nКузaтувчилaр Укрaинa шaрқидaги тўқнaшувлaрнинг кучaйишини томонлaрнинг бугунги сaммит олдидaн ўз кучлaрини нaмойиш этишгa уринaётгaнилиги билaн изоҳлaмоқдaлaр.\nРaсмийлaрнинг билдиришичa, aйирмaчилaр Крaмaторск шaҳридaги ҳукумaт кучлaри қaроргоҳигa вa шaҳaрдaги aҳоли пунктлaригa aртилерия ҳужумини уюштирди.\nУшбу ҳужум нaтижaсидa кaмидa 15 нaфaр оддий фуқaро ҳaлок бўлгaни aйтилмоқдa.


“Егулик ва сув ҳаммага етмаяпти”: толиблардан жабр кўрган афғонлар ҳаёти ва арз-доди - 13.07.2021, Sputnik Ўзбекистон\n“Толибон”* жангарилари ҳужумлари туфайли Афғонистоннинг минглаб тинч аҳолиси ўз уйлари тарк этиб, вақтинчалик чодирли лагерларга кўчиб ўтишга мажбур бўлишди. 13.07.2021, Sputnik Ўзбекистон\nТолиблар Афғонистондан Америка қўшинлари олиб чиқиб кетилиши ортидан фаоллашди. Улар кўплаб ҳудудларни, айниқса Афғонистоннинг шимолидаги туманларни эгаллаб олишмоқда.“Қишлоғимизни ўраб олишди. Қўлимиздан ҳеч нарса келмайди, толиблар уйларимизни эгаллаб олишди. Бизни болаларимиз билан кўчириб юборишди, қашшоқликда кун кўряпмиз”, - дейди маҳаллий аҳолидан бири Биби Зайнаб.Қочоқлар чодирли лагерлардае егулик, сув ва тиббий ёрдам етишмасидан шикоят қилишмоқда.“Толибон”* вакиллари хатти-ҳаракатидан Вашингтон ҳам хавотир билдирди, аммо АҚШ афғон ҳукуматига мамлакат ҳимоя учун ўз имкониятларидан фойдаланишни тавсия қилишмоқда.Толибларнинг таъкидлашича, улар Афғонистоннинг 80 фоиздан зиёд ҳудудини назорат қилишмоқда. Расмий Кобул буни рад этмоқда.* Россия ва қатор мамлакатларда тақиқланган террорчилик ташкилоти.\nқочоқ, кобул, толибон, афғонистон\n“Толибон”* жангарилари ҳужумлари туфайли Афғонистоннинг минглаб тинч аҳолиси ўз уйлари тарк этиб, вақтинчалик чодирли лагерларга кўчиб ўтишга мажбур бўлишди.\nТолиблар Афғонистондан Америка қўшинлари олиб чиқиб кетилиши ортидан фаоллашди. Улар кўплаб ҳудудларни, айниқса Афғонистоннинг шимолидаги туманларни эгаллаб олишмоқда.\n“Қишлоғимизни ўраб олишди. Қўлимиздан ҳеч нарса келмайди, толиблар уйларимизни эгаллаб олишди. Бизни болаларимиз билан кўчириб юборишди, қашшоқликда кун кўряпмиз”, - дейди маҳаллий аҳолидан бири Биби Зайнаб.\nҚочоқлар чодирли лагерлардае егулик, сув ва тиббий ёрдам етишмасидан шикоят қилишмоқда.\n“Толибон”* вакиллари хатти-ҳаракатидан Вашингтон ҳам хавотир билдирди, аммо АҚШ афғон ҳукуматига мамлакат ҳимоя учун ўз имкониятларидан фойдаланишни тавсия қилишмоқда.\nТолибларнинг таъкидлашича, улар Афғонистоннинг 80 фоиздан зиёд ҳудудини назорат қилишмоқда. Расмий Кобул буни рад этмоқда.\n* Россия ва қатор мамлакатларда тақиқланган террорчилик ташкилоти.


Азим Аҳмедов: Жанубий Корея ва Япониядан ақлга сиғмас таклифлар бўлди, бироқ «Навбаҳор»да қолишга қарор қилдим - Daryo\n16:52, 22.05.2020 19085\nАзим Аҳмедов: Жанубий Корея ва Япониядан ақлга сиғмас таклифлар бўлди, бироқ «Навбаҳор»да қолишга қарор қилдим\n«Навбаҳор» клуби ярим ҳимоячиси Азим Аҳмедов «Тезкор студия» дастури вақтида Жанубий Корея ва Япония клубларидан жиддий таклиф бўлганини маълум қилди.\nФото: «Навбаҳор» матбуот хизмати\n«Жанубий Корея ва Япониядан жуда зўр таклифлар тушди. Хайрулла Бозоров (Наманган вилояти ҳокими), наманганлик мухлислар ва янги раҳбарият билан маслаҳатлашган ҳолда шу ерда қолишга қарор қилдим. Акам Одил Аҳмедов ҳам «Навбаҳор»да қолишимни маслаҳат берди. Бу йилги мақсадимиз Осиё Чемпионлар Лигасига чиқиш. Вариантлар кейинги йили ҳам бўлаверади ва ўшанда уларни кўриб чиқишга тайёрман.\nЎтган йили мухлислар орасида мен ҳақимда жуда ёмон фикрлар бўлди, шундай бўлса ҳам уларни ташлаб кета олмадим. Қолишимнинг асосий сабаби мана шу мухлислар. Жорий мавсумда «Локомотив»га қарши кечган ўйинда стадиондаги атмосферани ўзингиз кўрдингиз. Бу мухлисларни ташлаб кетолмасдим.\nМолиявий томон? Ҳозирги маошимдан 5-6 баробар кўп, ақлга сиғмас даражада маош таклиф этилди. Кўпчилик айтади, сенга пулни нима кераги бор деб. Менинг ҳам оилам бор, шу ёшга кириб ҳам акамдан пул сўраб юрмайман-ку. Бу йили жонимни бериб ўйнайман, 2021 йилда бу масалани яни бир бор ўйлаб кўраман», — дейди Аҳмедов.\nАзим Аҳмедов 2019 йилги мавсум аввалида «Пахтакор»дан «лочинлар» сафига ўтганди.\n19:35, 05.04.2020 128390\nДибалада яна коронавирус аниқланди\n14:48, 29.03.2020 107427\n«Атлетико»нинг 14 ёшли футболчиси вафот этди\n20:29, 14.03.2020 64255\nКонор Макгрегорнинг холаси коронавирусдан вафот этди\n21:32 Бугун 888\nПомидор, ёнғоқ ва кўк чой. Мия фаолиятини яхшилайдиган 10 маҳсулот\n21:20 Бугун 1358\nЎзбекистонда «Ватан ўғлони» ҳарбий-ватанпарварлик ташкилоти ташкил этиш таклиф қилинди\n21:17 Бугун 1972\nКоронавирусга чалинган Павел Погребнякка иккиёқлама пневмония ташхиси қўйилди\n21:08 Бугун 3775\nЎзбекистондаги 4 та аэропортни давлат-хусусий шерикликка, Uzbekistan Airways’ни хорижий компания бошқарувига бериш режалаштирилмоқда\n12:14, 24.05.2020 155546\n23:18, 24.05.2020 130374\n11:13, 24.05.2020 112351\n15:36, 24.05.2020 110911


Афғонистонлик 84 нафар ҳарбий Ўзбекистон чегарасини кесиб ўтди - XABAR.INFO\nАфғонистонлик 84 нафар ҳарбий Ўзбекистон чегарасини кесиб ўтди\n2021 йилнинг 14 август куни Афғонистон билан Давлат чегарасининг бўлинмаларидан бирида Афғонистон Қуролли Кучларининг ҳарбий хизматчиларидан иборат 84 кишилик гуруҳ давлат чегарасини кесиб ўтди ва ДХХ Чегара қўшинлари чегара отрядлари томонидан қўлга олинди. Чегарани бузганлар қаршилик кўрсатмаган ва кўмакка муҳтожлигини билдирган, жумладан, 3 нафар яраланган шахсга тиббий ёрдам сўраган.\nАфғонистоннинг мазкур фуқаролари билан зарур текширув-фильтрлаш жараёнлари ва санитария-эпидемиология тадбирлари ўтказилди, уларнинг айримларига тиббий ёрдам кўрсатилди, шунингдек, озиқ-овқат ва уларнинг вақтинча жойлашиши ташкил этилди.\nШу билан бирга, Термиз-Ҳайратон кўпригининг Афғонистон қисмида Афғонистон ҳукумат кучларининг ҳарбий хизматчилари тўплангани қайд этилди. Бу шахсларга инсонпарварлик ёрдами кўрсатиш чоралари кўрилмоқда.\nЎзбекистон Ташқи ишлар вазирлиги Афғонистон фуқароларининг ватанига қайтиши ва “Термиз-Ҳайратон” кўприги ҳудудидаги вазиятни тартибга солиш борасида Афғонистон томони билан музокаралар олиб бормоқда.\nБундан ташқари, 14 август кун давомида “Термиз-Мозори-Шариф” темир йўл участкасида хизмат кўрсатувчи Ўзбекистон Республикаси фуқароларини ватанга қайтариш ташкил этилди.\nТаъкидлаш жоизки, давлат чегарасини қўриқлаш ва ҳимоя қилиш кучайтирилган тартибда олиб борилмоқда, барча зарур хавфсизлик чоралари кўрилган. Термизда хавфсизлик идоралари раҳбарлари ва давлат ҳокимияти органлари вакилларидан иборат тезкор штаб жойлаштирилган.\nМуфтий ҳазратнинг жанозалари Самарқандда ўқилади\nБугун Афғонистонда ҳокимият «Толибон»га топширилади\nЎзбекистонда динозаврнинг фанга номаълум тури топилди\nЯпония суди Ким Чен Инга чақирув қоғози юборди


00:25 / 10.09.2017\niOS 11'нинг якуний версияси релизига уч кун қолганда хакерлар тармоқда «Golden Master» версиясининг дастурий таъминотига ҳавола тақдим этишди. Бу версия кўп ҳолатларда 12 сентябрь куни намойиш қилинадиган якуний версияга мувофиқ келмоқда. Шунга қарамай, уни ҳозирданоқ юклаб, ўрнатиб олиш мумкин. Бирйўла қандай янгиликлар борлигидан воқиф бўласиз, дейилади Hi-Tech'да.\n«Golden Master» нима?\n«Golden Master» — компания расмий релиз олдидан такомиллаштираётган дастурий таъминотнинг якуний версияси. Агар унда қандайдир фатал хатолар аниқланмаса, айнан у янги расмий якуний версия бўлади. Барча майда камчиликлар келгуси версиялар ва янгиланишларда тўғирланади. Ягона чеклов - дастурий таъминотни фақат iTunes орқали ўрнатиш мумкин. Бунинг учун қурилмангиз учун дастурий таъминотни юклаб олинг ва iTunes'да "Янгилаш" ёки "Қайта тиклаш"ни танланг. Ҳар эҳтимолга қарши қурилмани бэкап қилишни унутманг.\nДастурий таъминотда қандай янгиликлар?\niOS 11'нинг якуний версиясида кўп янгиликлар аниқланди, гап айнан операцион тизимнинг ўзи ҳақида эмас, Apple'нинг ҳали эълон қилинмаган маҳсулотларида. Масалан, компания янги симсиз Air Pods қулоқчинларини, шунингдек LTE орқали қўнғироқларни амалга ошира олувчи учинчи авлод Apple Watch соатларини тайёрлаётгани маълум бўлди. Бу гаджетлар 12 сентябрь куни iPhone 8 билан бирга тақдим этилиши кутилмоқда.\niPhone 8'га келадиган бўлсак, дастурий таъминот таҳлилидан кейин қуйидагилар аниқланди: янги iPhone портретлар учун янги вспишка, True Tone дисплейи ва юздан таний олувчи Face ID тизими билан таъминланади. Тизим фойдаланувчининг қачон қурилма экранига қарашини аниқлаб, уни ўчирмайди.


Комбинат экспортда рекорд натижага эришмоқда\n17:00 / 06.11.2021\nФото: ОКМК ахборот хизмати\nОқилона бошқарув сиёсати, технологик ишлаб чиқариш режимига қатъий амал қилиш, пировардида кўзланган натижага эришиш. Бу омиллар Олмалиқ кон-металлургия комбинатида мужассам. Ўтган 10 ойда барча ишлаб чиқариш башорат кўрсаткичларини ошиғи билан бажарган комбинат меҳнат жамоаси томонидан маҳсулотлар экспорти борасида ҳам салмоқли натижалар қайд этилмоқда.\nОКМК томонидан 2021 йил январь-октябрь ҳолатига кўра, 77 минг тоннадан зиёд мис маҳсулотлари экспорт қилиниб, режа 111 фоизга уддаланган.\nШунингдек, 66289 тонна мис катоди (режа 106,2 фоиз), 6291 тонна мис катанкаси (режа 165,6 фоиз), 4482 тонна мис қувур (режа 169,1 фоиз)лари, 11453 тонна мис купороси (режа 218,1 фоиз) импортёрларга жўнатилган.\nРух маҳсулотлари экспорти режаси ҳам ошиғи билан 118,7 фоизга уддаланиб, жами бўлиб 54001 тонна маҳсулот хорижга юборилган.\nСульфат кислотаси экспорти ҳам 477,3 фоизга бажарилди.\nМолибден экспортида ҳам натижа қувонарли. Ушбу маҳсулотдан 703 тонна харидорларга етказиб берилган ҳолда режа 146,5 фоизга уддаланган.\nШунингдек, рений (режа 296,1 фоиз), кадмий (режа 122,9 фоиз), вольфрам (режа 211,6 фоиз), палладий кукуни (режа 639,9 фоиз), селен (режа 232 фоиз), теллур (режа 148,3 фоиз) каби маҳсулотлар экспортида ҳам белгиланган натижага эришилган.\nЎтган 10 ойда 56 815 тонна қўрғошин концентрати импортёрларга юборилган.\nХорижлик ҳамкорларга ўтган 10 ойда 8 839 тонна оқ портландцемент экспорт қилиниб, 117,5 фоизлик ўсиш суръати кузатилган. 102 852 тонна кулранг цемент хорижга юборилди.\nҲозирги кунда комбинат маҳсулотлари экспорт географияси Туркия, Россия Федерацияси, Беларус, Қозоғистон, Болгария, Озарбайжон, Қирғизистон, Украина, Польша, Тожикистон, Индонезия, Нидерландия, Хитой, Туркманистон, Афғонистон каби давлатларни қамраб олган. Миср ва Германия давлатларига ҳам мис қувурларини экспорт қилиш бўйича ўрганиш ишлари олиб борилмоқда.\n2021 йилнинг 10 ойида комбинат томонидан 923,9 млн долларлик маҳсулотлар экспорт қилинганини алоҳида таъкидлаш жоиз. Режа 135,2 фоизга бажарилиб, 140,9 фоизлик ўсиш суръатига эришилган. Яна бир эътиборли жиҳати, комбинат экспорт борасида тарихий рекорд натижага яқинлашмоқда. 2021 йилнинг 11 ойи якунларига кўра, комбинат томонидан 1 млрд долларлик маҳсулотлар экспорти амалга оширилиши кутилмоқда. Бу комбинат тарихида рекорд натижаси ҳисобланади.\nҚўчқоров мамлакатнинг энг йирик компанияларида IPO ўтказиш режаларини маълум қилди\nОлмалиқ кон-металлургия комбинати коронавирусга ихтисослаштирилган шифохона очди


Киевда кўпсонли полиция кузатуви остида навбатдаги гей-парад бўлиб ўтди\n13 декабр 2019, Тошкент вақти: 04:57\nКиевда минглаб одам иштирокидаги гей-парад бўлиб ўтди. Иштирокчилар 23 июнь куни қўлларида камалакранг ва Украина байроқларини кўтарган ҳолда шаҳар марказидан юриб ўтдилар.\nТашкилотчилар "Тенглик марши" деб номланган тадбир қарийб 8 минг одам иштирок этганини билдирди.\nИштирокчилар орасида бир неча хориж дипломати ҳам бўлди.\nТашкилотчилар президент Владимир Зеленскийни ҳам таклиф қилишгани, аммо ундан таклифга бирор жавоб бўлмаганини билдирди.\nЖинсий озчиликларга қарши бўлган намойишчилар ҳам ўз слоганларини кўтариб, марказда йиғилди. Полицияга кўра, 9 одам қўлга олинган.\nКиевда гей-парад 2016 йилдан буён йилда бир ўтказиб келинади.


U23 Осиё кубоги ташкилий қўмитасининг йиғилиши бўлиб ўтди. Унда қандай масалалар кўрилди?\n13 декабрь, 2021, 18:50\nТеглар:ЎФА | Осиё Кубоги | Uzbekistan U23\nМусобақага тайёргарлик эса ҳозирданоқ бошлаб юборилган.\nХабарингиз бор, Ўзбекистон сўнгги йилларда Осиё миқёсидаги бир нечта нуфузли турнирларга мезбонлик қилиб келмоқда. Хусусан, кейинги йили 23 ёшгача бўлган футболчилар ўртасидаги Осиё кубоги ҳам юртимиз майдонларида бўлиб ўтади. Мазкур мусобақага тайёргарлик эса ҳозирданоқ бошлаб юборилган.\nБугун ЎФА биринчи вице-президенти Равшан Эрматов бошчилигида мусобақа ташкилий қўмитасининг йиғилиши ўтказилди.\nЙиғилишда яқин вақт ичида турнир ўтказиладиган стадион, меҳмонхона ва машғулот майдонларининг тайёргарлигини кўздан кечириш ҳамда уларни ОФК талабларига мос ҳолатга келтириш вазифаси белгиланди. Шунингдек, барча йўналиш бўйича масъулларга тегишли топшириқлар берилди.\nЎФАда Осиё Кубоги U-23 ташкилий қўмитасининг навбатдаги йиғилиши бўлиб ўтди\nБугун Осиё кубоги саралаш босқичига қуръа ташланади. Ўзбекистон футзал жамоаси ҳам рақибларини билиб олади\nОсиё кубогига 24 февраль куни қуръа ташланади. Ўзбекистоннинг саватчасидан қайси жамоалар ўрин олган?


Бу қизиқ! 61 ёшли фермер супермарафонда қандай қилиб ғалаба қозонганди? У марафонда ухлаб олиш мумкинлигини билмаган (ҳаётий ҳикоя) / Olamsport.com\n06 май 15:18\nЕнгил атлетика, Бошқалар, Қизиқарли!\nТеглар : АвстралияМарафон61 ёшКлифф Янг\nУнда финишга етиб бориш учун 5 кундан ортиқ вақт талаб этилади. Пойгада асосан махсус тайёргарликка эга бўлган жаҳон даражасидаги енгил атлетикачилар қатнашишади. Уларнинг ўртача ёши 30дан ошмайди ва йирик спорт брендлари билан ҳамкорликка эга. Айнан ўша брендлар шартномаси бор иштирокчиларга форма ва кроссовкалар тақдим этишади.\n1983 йили марафон бошланиш кунида стартда 61 ёшли Клифф Янг пайдо бўлганида кўпчилик нима бўлаётганини тушунмай қолди. Аввалига барча уни томошабин сифатида келган деб ўйлади. Чунки у барча каби спорт формасида эмас, иш комбинезони ва ботинкаларда эди. Лекин Клифф иштирокчи сифатида рақам олиш учун стол олдига борганида барча уни иштирокчи эканлигини тушунди.\nКлифф 64-рақамни олди ва бошқа атлетлар билан бирга старт чизиғига турди. Марафонни ёритиб бораётган журналистлар ундан кичик интервью олишга қарор қилди ва ундан сўрашди:\n-Салом, сиз бу ерда нима қиляпсиз?\n-Мен Клифф Янгман. Биз Мельбурн яқинидаги жойда қўйлар боқамиз.\n-Ҳақиқатдан ҳам ушбу пойгада иштирок этмоқчимисиз?\n-Сизда ҳомий борми?\n-Унда сиз маррагача етиб бора олмайсиз.\n-Ундай эмас. Мен буни уддалайман. Мен фермада катта бўлганман ва бизнинг от ёки машиналар олишга имконимиз йўқ эди. Мен фақатгина тўрт йил олдин машина сотиб олдим. Об-ҳаво ёмонлашганида мен яйловдан қўйларни ҳайдагани борардим. Бизнинг 2000 акрда боқиладиган 2000 та қўйимиз бор эди. Баъзида мен қўйларни 2-3 кунда тутардим - бу осон эмасди. Лекин мен уларни доимо тута олардим. Ўйлайманки, ушбу пойгада ҳам иштирок эта оламан. Аҳир у мен учун керак бўладиган уч кундан шунчаки икки кун кўпроқ ва беш кунни ташкил этади.\nМарафон бошлангач профессионаллар Клиффни ортда қолдириб кетишади. Баъзи томошабинлар унга ачинишар, баъзилари эса хаттоки тўғри старт ололмаган қариянинг устидан кулишарди. Кўпчилик унинг йўлда ўлиб қолишидан ҳавотир олди ва унинг ҳаққига дуо қилишди.\nБелгиланган масофани босиб ўтиш учун 5 кун кераклигини, унинг 18 соатини югуриш ва 6 соатини ухлаш билан ўтказиш мумкинлигини ҳар бир спортчи биларди. Клифф Янг эса бундан бехабар эди.\nИккинчи кунда одамлар Клиффнинг ухламаганидан хабардор бўлишди. У кечаси билан ухламай Mittagong шаҳарчасигача етиб борганди. Аммо шунда ҳам у бошқа енгил атлетикачилардан яхшигина ортда қоларди. Шу тарзда у трасса четидаги томошабинлар билан саломлашган ҳолда югуришда давом этди.\nТунлар ўтиб у етакчиларга яқинлашиб қолди. Сўнгги тунда эса у жаҳон миқёсидаги атлетларни ортда қолдириб кетишга муваффақ бўлди. Сўнгги кун эрталаб у барча иштирокчилардан олдинда эди.\nКлифф нафақат 61 ёшида супермарафонни тўлиқ босиб ўтган иштирокчи бўлди, у мусобақа ғолиблигини қўлга киритди. У рекордни 9 соатга янгилади ва миллий қаҳрамонга айланди. У 864 километр масофани 5 кун, 15 соат ва 4 дақиқада босиб ўтди.\nЛекин у ўзи учун аталган 10 000 долларни олишни истамади. Умуман, у ҳаттоки мукофот пули борлигини ҳам билмаган экан. Қария мусобақада пул учун қатнашмаганлигини айтди ва пулларни ўзидан кейин келган беш нафар спортчига (2 000 доллардан) бўлиб берди. Ўзига бир цент ҳам олмади. Шундан сўнг бутун Австралия уни яхши кўриб қолди.\nШуғулланиб юрган кўплаб спортчилар бундай масофани босиб ўтиш услублари, қанча вақт югуриб, қанча вақт дам олиш кераклигини билишарди. Шунингдек улар 61 ёшли Клиффнинг ушбу масофани босиб ўта олмасликларига ишонишарди. Клифф эса хаттоки марафон вақтида ухлаб олиш имкони борлигини ҳам билмаган. Унинг онги, ҳаёли чекловлардан ҳоли эди. У шунчаки ғолиб бўлишни истади: кўз олдида югуриб кетаётган қўйларни тасаввур қилиб, уларни қувиб етишга ҳаракат қилди.\nХорижий сайтлар материаллари асосида Азиз Тўхтамуродов тайёрлади\nМанба: Бугун Жоковични Австралиядан чиқариб юборишади 0\nATP Cup. Австралия Францияни мағлуб этди 0\nЖокович масаласига Сербия президенти ҳам аралашди 0


Эмланиш – фақат бир одамни эмас, жамиятни қутқариб қолади – Қонунчилик муаммолари институти\nЭмланиш – фақат бир одамни эмас, жамиятни қутқариб қолади\nИнсон жамиятдан айро яшай олмайди. Юрт бошига ташвиш тушса, бунинг менга алоқаси йўқ, мен ўзимни-ўзим ҳимоя қиламан, дейиш бу калтабинликдир. Чунки ҳар бир инсон жамият аъзоси ва шу жамиятда рўй бераётган ҳар бир жараёнга алоқадордир. Ҳам депутат, ҳам врачлигим нуқтаи назаридан шуни айтмоқчиманки, “Сovid-19”га қарши эмланиш давлатимизнинг ўз фуқароларига берган катта имтиёзи ва саховатидир. Давлат хазинасидан катта-катта маблағ сарфланиб, дунё экспертлари синовидан ўтган ва тан олинган вакцина олиб келинди ва фуқароларимиз бу вакцина орқали эмланмоқда.\nТан олиш керак, эмланиш даражаси пастлигича қолаяпти. Бунга эса баъзи тиббиётдан йироқ ва калта ўйлайдиган, юрт тақдирига ўзини дахлдор санамайдиган одамларнинг баъзи ножўя фикрлари ҳам сабаб бўлмоқда. Бунинг оқибатида ўзингиз кўриб турибсиз, юртимизда коронавирус касаллиги янада ортиб, мамлакатимиз иқтисодиётига, ижтимоий ҳаётига салбий таъсир ўтказмоқда.\nАзиз ҳамюртлар! Бу балони даф қилиш, юртимиздан буткул чиқариб юбориш ўзимизнинг қўлимизда. Бунда ҳар бир инсон жамиятнинг фаол аъзоси эканини унутмаслигимиз лозим. Савдо-сотиқ бўладими, транспортдами ёки ўқув муассасасидами, қаерда бўлишдан қатъий назар карантин талабларига қатъий амал қилиш жуда муҳимдир. Элни, юртни, фарзандлар келажагини ўйлаган одам фақат ўзини эмас, бутун жамиятни, Ўзбекистонни қутқариб қолиш ҳақида қайғуриши шарт.\n“Сovid-19”ни қандай қилиб енгиш мумкин, деган саволга баралла айтмоқчиманки, уни фақат ҳамжиҳатлик, давлатимиз томонидан бу соҳада амалга оширилаётган саъй-ҳаракатларни қўллаб-қувватлаган ҳолда енгиш мумкин. Бепарволикни ташлайлик. Ҳар қадамда бизни коронавирус тақиб қилаётганини, шу ерда, шундоққина ёнгинамизда турганини теран ақлимиз билан англаган ҳолда унга қарши қатъий курашайлик.\nАзизлар, биз коронавирусни енгамиз. Аммо қачон енгамиз, унга қанча вақт кераклигини ҳозир ҳеч ким айта олмаяпти. Фақат бир нарса аёнки, ҳар биримиз ўзимизни асрасак, фарзандларимизни асрасак, юртни, жонажон Ўзбекистонни асраган бўламиз. Соғлиғингизга бефарқ бўлманг!


Сўзимиз бани Исроил ҳақида...(давоми)\n672 Ўқиш режими + -\nФалак айланмайди ва бугун кўтарилган эртага ҳам чўққида қолади, дейиш нодонликдир. Тарих китоби фақат бир саҳифадан иборат, дейиш аҳмоқликдир. Чунки тарих саҳифалардан тикилган китоб бўлади. Бугун бир саҳифаси ёпилса, эртага бошқаси очилади. Шу ерга келганда бир ибрат олишимиз керак бўлади. Ибрат шуки, Аллоҳ азза ва жалла кўтариш ва тушириш билан имтиҳон қилади. Қимирлатиш ва мустаҳкамлаш билан, хавф ва хотиржамлик билан, бойлик ва фақирлик билан, кулги ва йиғи билан синайди.\n«Албатта охирги чегара ёлғиз Парвардигорингиз олдига (бормоқлик)дир. Албатта, кулдирган ҳам, йиғлатган ҳам Унинг Ўзидир. Албатта, ўлдирган ҳам, тирилтирган ҳам Унинг Ўзидир». (Нажм, 42-44) У икки иш билан имтиҳон қилади. У имтиҳон қилган пайтда бандаларининг ҳолидан хабардор ҳолда синовдан ўтказади. Хабардорлигининг ўзи билан ҳам жазолаши мумкин эди. Лекин нима бўлганда ҳам одамларнинг қилган амалларига далил келтиради, қилган ишларини исботлаб қўяди. Бўлмаса, улар қиёмат куни ҳам «Парвардигоримиз Аллоҳга қасамки, бизлар мушрик эмас эдик», дея ёлғон сўзлашади, жазодан қочмоқчи бўлишади. (Анъом, 23)\nУ бандасига мол бериб айтади: «Мен сенга молни даҳо эканинг учун бермадим. Чунки даҳолар очликдан ўлиши ҳам мумкин. Лекин давлатни сени имтиҳон қилиш учун бердим». Қорундек буюк иқтисодчига: «Аллоҳ сенга мол берди, сийлади. Берган нарсаларида Унинг ҳаққини бил. Устингдан ёғдирган ризқи учун Унга тақво қил. Берилган дунёинг билан охират талабида бўл. Аллоҳни унутма», дейилди. Унинг эса Аллоҳга, Аллоҳнинг зикрига, Аллоҳнинг муроқабасига ва Аллоҳнинг тақвосига юраги сиқилди. Уларга: «Булар Аллоҳнинг берганлари сабабидан эмас! Бу менинг донолигимдандир!», деди. У: «Менга (бор молу-давлатим) фақат ўзимдаги билим сабаблигина ато этилгандир, (бас, ҳеч ким уни мендан тортиб ололмас»), деди. (Қасос, 78) Бу мол менга осмондан тортиқ бўлгани йўқ. Мени бой-бадавлат қилган нарса заковатим, донолигим, тажрибам, ҳамда бозор ва мол ишларидаги билимдонлигимдир, деди. Унга келган балонинг бошланиши мана шу шуури туфайлидир. «Бас, Биз (Қорунни) ҳам, унинг ҳовли-жойини ҳам (ерга) ютдирдик». (Қасос, 81)\nБу имтиҳондан бани Исроилдан бўлган бир киши йиқилган бўлса, бошқа бири ундан яхши ўтди. Уни Аллоҳ салтанат ва ҳокимият билан синаганди. Бу одам Сулаймон алайҳиссалом бўлиб, Фаластиндалик чоғида Билқиснинг тахтини келтиришларини талаб қилди. Унинг тахти келтирилган пайтда у салтанати кенглигини ва ғайри оддий қувват соҳиби эканини англади.\nШунда у алдандими? Ғурурга кетдими? Йўқ. Аллоҳга тавозуъ этди ва деди: «Бу Парвардигоримнинг мен шукр қиламанми ёки куфрони неъмат қиламанми, имтиҳон этиш учун берган фазлу-марҳаматидандир. Ким шукр қилса, бас, албатта, у фақат ўз (фойдаси) учун шукур қилур. Ким куфрони неъмат қилса, бас, албатта, Парвардигорим (унинг шукр қилишидан) беҳожат ва фазлу-карам эгасидир». (Намл, 40) Бу ҳақиқат шахсларга ҳам, жамиятларга ҳам баробардир. Ҳаммамиз синаламиз. Ишонинг, ҳаракатингиз, қудратингиз чекланган бўлс-ада, Аллоҳнинг қадаридан насибангиз улкандир. Агар овозингиз чиройли бўлса, бу Аллоҳ бошқага раво кўрмай айнан сизга берган қобилиятдандир. Агар ўткир заковатли бўлсангиз, бировни сийламаган мия қобиғи билан неъманлантириб қўйибди. Агар...агар деб буни қанча давом эттирмайлик, сизни бошқалардан ажратиб турган ҳақиқатингизда Олий қудрат қўлини кўрамиз, бунда сизнинг ҳеч қандай иштирокингиз йўқ! Сўнг у бандаларига инъом этган неъматларида уларни жуда ҳам дақиқ имтиҳон қилади. Қарайди, фазлни фазл Соҳибига қайтарасизми? Аллоҳнинг ҳаққини эътироф этасизми? Гуноҳ қилганда ҳам сийловларини тўхтатмаган хўжайин олдидаги қулдек тура оласизми? Ёки бошқача йўл тутасизми? Бу имтиҳон шахсларга қандай тегишли бўлса, давлат ва жамиятларга ҳам шунчалик даҳлдор. Аллоҳ бани Исроил қиссасини мусулмонларга тасалли бўлиши учун зикр қилмоқдами? Йўқ. Балки бу уларнинг онгларини уйғотиш учун керак. Гўё Аллоҳ субҳанаҳу ва таоло мусулмонларга: «Бу сизлардан олдингиларнинг тарихи. Буни маъсум ваҳий хабар бермоқда. Уни намозларда ва раҳмат мажлисларида тиловат қиласизлар. У билан унутганлар огоҳлантирилади, ғофиллар уйғотилади. Таълим олсинлар, ибратлансинлар учун...» Ислом уммати мақтов сабаблари боқий бўлиши учун, таҳқир воситаларидан узоқ бўлиш учун бани Исроил тарихидан таълим олдими, олмоқдами? Бани Исроил қийинчиликларидан бирида яҳудийлар яна бир бор Мусо алайҳиссаломга шундай дейишди: «Сен бизга (пайғамбар бўлиб) келишингдан илгари ҳам (яъни ўшанда ҳам Фиръавн ўғилларимизни ўлдириб, аёлларимизни тирик қолдириб, зулм қилган эди), сен келганингдан кейин ҳам озор кўрдик». У (Мусо) деди: «Шояд Парвардигорингиз душманларингизни ҳалок этиб, сизларни бу ерга ҳалифа қилса ва қандай амаллар қилишингизни кўрса». (Аъроф, 129) Бу жуда муҳим масала. Гўё Мусо алайҳиссалом қавмига сизлар ерда ҳалифа бўласизлар, ер юзида ҳукмрон бўлган пайтингизда Аллоҳ нима қилишингизга қарайди, демоқдалар. Бу гап бани Исроилнинг ўзига тегишлими? Йўқ. Бошқа сурада Аллоҳ субҳанаҳу ва таоло буни мусулмонларга ҳам айтаётганини кўрамиз: «Маълумки, сизлардан аввалги асрлардаги миллатларни ўзларига зулм қилганлари ва пайғамбарлари очиқ-равшан ҳужжат-мўъжизалар келтирган пайтларида, иймон келтирмаганлари учун ҳалок қилганмиз. Жиноятчи қавмни мана шундай жазолагаймиз. Сўнгра қандай амаллар қилишингизни кўриш учун сизларни уларнинг ортидан ерга ҳалифа (ўринбосар) қилиб қўйдик. (Юнус, 13-14) Демак, гап икки тоифа, икки жинс учун. Иброний жинс учун ўттиз ёки қирқ аср муқаддам айтилган гап, мусулмон тоифа учун ҳам ўн беш асрдан бери айтиб келинмоқда. Ўзимиздан ўзимиз сўраймиз, яҳудийлар қандай адашди, олам пешқадамлигини қандай бой беришди? Ҳаётни севганликлари учун, мол-дунёга ҳирс қўйганликлари учундир. Бир томондан амри маъруф, наҳий мункар қилмай қўйган бўлсалар, бошқа тарафдан мукаррамликлари сабаби ҳисобланмиш диний шахсиятларини хислатлари қаторидан ўчиришгани учундир. Уларни Аллоҳга боғлаб турадиган ришта пайғамбарлар авлоди бўлишганидир, дейиш ҳалокатдир. Бундай дейдиганлар, бундай ўйлайдиганлар орамизда анча. Лекин бу риштанинг Аллоҳ ҳузурида ҳеч қандай қиймати йўқ! Энди мусулмонларга қайтайлик. Давримиз ислом уммати илк асрлардаги салафларига мухолиф, тескаридир. Аввалги мусулмонлар Аллоҳ таолонинг: «Албатта, Аллоҳ мўминларнинг жонларини ва молларини улардан жаннат баробарига сотиб олди» (Тавба, 111) ояти нозил бўлганда битимга рози бўлганларини тезда эълон қилганлар. Балки: «Қандай фойдали битим... Жонларнинг Холиқи У, молларнинг Розиқи У, яна бизга жаннатни бериш учун Ўзи берганларини олмоқчи», дейишганди. Дарҳақиқат, бу жуда ҳам фойдали битим. Бошида ҳам фазл қилаётган, охирида ҳам фазл қилаётган Унинг Ўзи! Мусулмонларнинг ҳозирги ҳолига боққанимизда эса бутунлай бошқа нарсани кўрамиз. Ҳаётга ва лаззатга нисбатан ғаройиб муҳаббат, аввалгилар шарафланган исломиятдан довдираш, Ислом номидан хижолатга тушиш. Қисқаси, уммат мол ва лаззат ошиғи, улар тўлқинига ғарқ. Дунёга муҳаббатнинг бу тури ҳақида Пайғамбаримиз соллаллоҳу алайҳи васаллам шундай деганлар: «Миллатлар сизларнинг устингизга (сиз билан уришиб, шавкатингизни синдириш учун) бир-бирларини чақириш арафасида туришибди, худди таомланмоқчи бўлганлар лаганга бир-бирларини чақиргандек. Бир киши:«Ўша кунда бу ҳол бизнинг озлигимиздан бўладими?», деди. Айтдилар: «Балки сиз у кунда кўп бўласиз, лекин сизлар сел лойқасига ўхшаган лойқа бўласиз (шижоатларининг сустлиги ва қадрларининг йўқлиги учун мусулмонлар лойқага ўхшатилмоқда). Аллоҳ душманларингизнинг қалбидан сизга нисбатан маҳобатни олиб қўяди. Ва Аллоҳ қалбларингизга заифлик ташлаб қўяди». Шунда бир киши: «Ё Расулуллоҳ, заифлик нима?», деб сўради. «Дунё муҳаббати ва ўлимни кариҳ кўриш», дея жавоб қилдилар. (Абу Довуд ва Аҳмад ривоятлари). Дунё муҳаббати... Кўп молларни кўрдик, одамлар қорнидаги таомга айланди, сўнг ҳожатхоналарни тўлдирди. Эгалари эса ўлиб, тарих ахлатхоналарига кўмилишди. Ундай кейин эса қиёмат ҳисобига интизор ётишибди. Бу – мол эгасининг оқибати. Уммат ўзига рози бўладиган тасарруф ва оқибат шуми? Аллоҳ субҳанаҳу ва таоло умматимизнинг азизлиги Исломда, Аллоҳнинг розилигида ва Унинг ҳаққини адо этишда эканини англашимиз учун бизга яҳудийлар тарихини ҳикоя қилиб берди. Бундан сўнг мусулмонлар Китобини, Пайғамбари соллаллоҳу алайҳиссаломнинг суннатини инкор қилса, шаҳвати ва ҳавои нафси учун яшаса, бунинг ортидан фақат таназзул, қолоқлик ва йўқлик ҳосилини йиғишини ҳар биримиз англамоғимиз керак.\n04:52 / 19.08.2018 1361\n04:15 / 13.06.2018 1241\n03:40 / 07.03.2017 1967\n00:28 / 08.04.2019 4852


Ўзбекистонда коронавирусга оид «Tez yordam» телевизион лойиҳаси иш бошлади - Zamin.uz\n17:46 / 21.07.2020\n«Milliy TV» телеканали Масс-медиа фонди, Kun.uz ва бошқа бир қатор электрон ОАВлар билан биргаликда Ўзбекистон аҳолисининг коронавирус ҳақидаги билимларини оширишга қаратилган «Tez yordam» теледастури намойишини бошлади.\nЎзбекистонда ковид-19 пандемияси билан боғлиқ вазият мураккаблигича қолмоқда. Шундай шароитда аҳолининг коронавирусга оид етарли ва тўғри маълумотга эга бўлиши муҳим аҳамиятга эга.\nАломатлари бўлган ва бу касаллик ўзида бор деб тахмин қиладиганларнинг ҳаммаси ҳам шифокор билан тўла маслаҳатлаша олмаяпти, баъзида тез ёрдамдан ҳам тезкор ёрдам бўлмаётгани бу одамда ваҳима уйғотади, бу эса вазиятни янада мураккаблаштиради.\n«Tez yordam» дастуридан мақсад – ёрдамга муҳтожларни тинчлантириш, уларга зарур маслаҳатларни бериш ва кўмак кўрсатиш.\nКоронавирус учун дори ҳали мавжуд эмас, аммо ўз вақтида тўғри маълумотга эга инсонни касалликка қарши қуролланган дейиш мумкин. Соғайиш учун олтин оралиқни ушлаш керак – ваҳимага берилмаслик, шу билан бирга касалликка енгил қарамаслиги керак.\nДастурга коронавирус ҳақида бошловчи ва томошабинларнинг саволларига жавоб берувчи тиббиёт мутахассислари таклиф этилади:\nРаъно Қосимова – Соғлиқни сақлаш вазирлигининг Вирусология институти илмий ходими, тиббиёт фанлари номзоди\nДилдора Секлер – вирусолог, молекуляр генетик тадқиқотлар бўйича мутахассис, тиббиёт фанлари номзоди\nАзиза Хўжаева – Defactum Laboratories тиббиёт клиникасида клиник иммунолог-инфекционист, тиббиёт фанлари номзоди\nДастур бошловчиси – Миллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов.\nДастур ҳар куни соат 18:00да «Milliy TV» канали ва Масс-медиа фондининг ижтимоий тармоқлардаги саҳифаларида жонли эфирда намойиш этилади.\nСаволларни +998977578080 рақамига қўнғироқ қилиш орқали бериш мумкин. “Замин” янгиликларини “Twitter”да кузатиб боринг\n5-06-2020, 12:33, Жамият\n22-01-2020, 18:00, Жамият


Мақолалар мазкур саъна бўйича сараланган: Среда, 10 Февраль 2016\nЖума, 18 Июнь 2021\nЧетверг, 11 Февраль 2016 00:00\n«Ўзбекистон дунёда энг тез ривожланаётган бешта мамлакатдан биридир»\nЎзбекистон Республикасининг Бельгиядаги элчихонасида мамлакатимизни 2015 йилда ижтимоий-иқтисодий ривожлантириш якунлари ва 2016 йилга мўлжалланган иқтисодий дастурнинг энг муҳим устувор йўналишларига бағишланган давра суҳбати ташкил этилди.\nМухолиф фракция депутатлари қонун лойиҳасини муҳокама этишди\nЎзбекистон Республикаси Олий Мажлиси Қонунчилик палатасида Ўзбекистон Халқ демократик партияси мухолиф фракциясининг навбатдаги мажлиси бўлиб ўтди.\nИжтимоий аҳамиятга эга лойиҳалар қўллаб-қувватланади\nЎзбекистон Республикаси Олий Мажлиси ҳузуридаги Нодавлат нотижорат ташкилотларини ва фуқаролик жамиятининг бошқа институтларини қўллаб-қувватлаш жамоат фонди маблағларини бошқариш бўйича Парламент комиссиясининг навбатдаги йиғилиши бўлиб ўтди.\n“Бухоробалиқ” масъулияти чекланган жамиятига қарашли сув ҳавзаларида маҳсулот етиштириш миқдори йил сайин ошмоқда. Жумладан, 2015 йилда мазкур корхона жамоаси истеъмолчиларга 190 тонна балиқ етказиб берди. Бу 2014 йилдагига нисбатан 50 тонна кўпдир.\nБетакрор табиат, бебаҳо мерос, қулай инфратузилма туризм индустрияси ривожида катта аҳамиятга эга\nСайёҳлик жаҳон иқтисодиётининг тез суръатларда ривожланаётган, айни пайтда энг сердаромад тармоқларидан бирига айланган. Соҳа хизматлари экспорти дунёда нефть ва автомобиль саноатларидан кейин учинчи ўринни эгаллаб, аксарият мамлакатларда валюта тушумининг муҳим манбаи ҳисобланиши бунинг яққол далилидир.\nҚисқа муддатда катта натижа\nСардоба туманидаги “З. М. Бобур” масъулияти чекланган жамиятида қарийб 140 минг АҚШ долларилик истиқболли лойиҳа рўёбга чиқарилди.\nИнвестиция, модернизация ва экспорт\nКейинги йилларда юртимизнинг кимё, энергетика, озиқ-овқат саноатидаги йирик корхоналарида техник ва технологик янгилаш жараёнлари изчил давом эттирилаяпти.\nҚишда ёз неъматлари аҳоли дастурхонига файзу барака киритмоқда\nХалқимиз қиш ва эрта баҳорни бежиз “илигузилди” даври демайди. Боиси, бу паллада инсон организмида турли витамин ва микроэлементларга эҳтиёж янада кучаяди. Илгари бундай унсурларга бой мева-сабзавот, кўкату резаворлар қиш охирламай рўзғоримиздан тортилиб қоларди.\nИстеъдод ва маҳорат танлови\nКеча Ўзбекистон Миллий матбуот марказида журналистика соҳасида “Олтин қалам” XI Миллий мукофоти учун халқаро танловга тайёргарлик кўриш ва уни ўтказиш бўйича ташкилий қўмитанинг йиғилиши бўлиб ўтди.\nАҚШда асос солинган ва ишбилармонлик алоқаларини йўлга қўйишда фойдаланиладиган “Linkedin” ижтимоий тармоғи акциялари баҳоси “Nasdaq” биржасида бирданига 43 фоиз арзонлашди.


12 ноябрь, 2020, 19:03\nТурсунбай Қулаxмет ўзининг навбатдаги жангини ўтказди.\nПрофесcионал бокснинг супер ярим ўрта вазн тоифасида (69 кг) фаолиятини олиб бораётган қозоғистонлик Турсунбай Қулаxмет бугун ўзининг иккинчи жангини ўтказди. Британияда бўлиб ўтган бокс оқшомида Қулаxмет мезбон боксчи Макаулай Макгованни 10 раунд якунига кўра мағлуб этди ва WBC International камарини қўлга киритди.\nҚулаxмет (2-0, 1 КО) жангни тўлалигича ўз назоратида олиб борди ва 7-раундда рақибини нокдаунга ҳам учратди. Шундай бўлса-да, Макгован (14-1-1, 3КО) ўзини тиклаб олди ва жангни тўлиқ давом эттирди. Якунда, 3 та ҳакамнинг бир овоздан берган 99-98 натижасига кўра, қозоғистонлик чармқўлқоп устаси ғалабани қўлга киритди.\nЭслатиб ўтамиз: Турсунбай Қулаxмет 2019 йилги Осиё чемпионати чорак финалида Исроил Мадримовни мағлубиятга учратган эди.


Тафсири Нобулсий: "Кавсар" сураси | Azon.uz - Ахборот-таҳлилий портал\nТафсири Нобулсий: "Кавсар" сураси\n20:00 14.03.2019 941\n1. (Эй, Муҳаммад!) Албатта, Биз Сизга Кавсарни ато этдик. 2. Бас, Раббингиз учун (беш вақт) намоз ўқинг ва (туя) сўйиб қурбонлик қилинг! 3. Албатта, ғанимингизнинг ўзи (барча яхшиликлардан) маҳрумдир.\n1. “(Эй, Муҳаммад!) Албатта, Биз Сизга Кавсарни ато этдик” – ояти каримасидаги Аллоҳ таолога нисбатан кўплик шаклидаги “биз” сўзи ишлатилишидан Аллоҳ таолонинг барча гўзал исмлари назарда тутилади. Аллоҳ таолонинг барча гўзал исмлари эса У Зотнинг барча феълларида мужассамдир.\nҚуръони Каримнинг қайси ўрнида “бердик”, “ато қилдик” деб Аллоҳ таоло томонидан айтилса, бу берилаётган нарса буюк нарса, кўп яхшилик, муҳим ишлар эканини билдиради. Бу ояти каримада ҳам Аллоҳ таоло Пайғамбаримиз алайҳиссаломга: “Биз Сизга Кавсарни ато қилдик”, дея хитоб қилди. Демак, бу ато этиладиган “Кавсар” буюк нарса, кўп яхшилик экани маълум бўлади. Ояти каримада “Сизга” деб хитоб қилинаётган зот Муҳаммад соллаллоҳу алайҳи васалламдир.\nАнас ибн Молик розияллоҳу анҳудан ривоят қилинади: “Бир куни Расулуллоҳ соллаллоҳу алайҳи васаллам бизнинг орамизда эдилар. Тўсатдан у зотни мудроқ босди. Сўнг бошларини табассум қилиб кўтардилар. Биз: “Кулганингизнинг боиси нима?”, деб сўрадик. Пайғамбаримиз алайҳиссалом: “Ҳозиргина менга бир сура нозил бўлди, дея “Бисмиллаҳир роҳмани роҳийм”ни айтиб Кавсар сурасини бошидан охиригача ўқиб бердилар. Сўнгра: “Кавсар” нима эканини биласизларми?”, деб сўрадилар”. Биз: “Аллоҳ ва расули билувчи”, дедик. У зот шундай дедилар: “У Раббим менга ваъда қилган дарёдир. Унда кўп яхшиликлар бор. У қиёмат куни умматим сув ичгани келадиган ҳовуздир. Ундаги идишларнинг адади юлдузлар ададичадир. Ундан умматимнинг айримлари тўсилиб, ортга қайтарилади. Шунда мен: “Ё Раббим, у менинг умматим”, дейман. Шунда Аллоҳ таоло: “Сиздан кейин у нима ишлар қилганини билмайсиз”, дейди”.\nОяти каримадаги “Кавсар” сўзидан ҳадиси шарифда зикр қилинганидек, дарё, ҳовуз назарда тутилгандир. “Кавсар” сўзини бошқача тафсир қилганлар ҳам бор. Баъзи муфассирлар “Кавсар” сўзидан Аллоҳ таоло томонидан Пайғамбаримиз алайҳиссаломга берилган кўп яхшиликлар назарда тутилган, дейишади. Бу кўп яхшиликлардан нима ирода қилинганини айни бир нарсаларга чеклаб бўлмайди. Чунки У зот алайҳиссаломга жуда кўп яхшиликлар берилган. 1. Жумладан, нубувват (пайғамбарлик) берилган. Бундан кўра, афзали бўлмайди. Чунки пайғамбарларнинг барчалари башариятнинг энг танланганлари, энг яхшилари ҳисобланади. Муҳаммад соллаллоҳу алайҳи васаллам эса энг яхшиларнинг яхшиси, танланганларнинг афзалидирлар. Чунки У зот барча пайғамбарларнинг саййиди эдилар.\n2. Пайғамбаримиз алайҳиссаломга нозил қилинган Қуръони Каримдир. 3. беш маҳал намоздир. 4. У зотнинг зикрлари (номлари, мартабалари) баланд қилинганидир. Батаҳқиқ, Аллоҳ таоло шаҳодат калимаси, азон, намоз ва бошқа кўплаб ибодатларда Ўзининг исми олдида Расулуллоҳ соллаллоҳу алайҳи васалламнинг исмларини зикр қилди.\n5. Саҳобайи киромлардир. 6. Пайғамбаримиз алайҳиссаломнинг қалбларидаги нурдир. Бу нур У зотни фақат Аллоҳ таолога боғлайди. 7. ҳикматдир. Бу ҳақда Аллоҳ таоло шундай марҳамат қилади: “У Ўзи хоҳлаган кишиларга ҳикмат беради. Кимга (мазкур) ҳикмат берилган бўлса, демак, унга кўп яхшилик берилибди. Бундан фақат оқил кишиларгина эслатма олурлар” (“Бақара” сураси, 269-оят).\nҲикмат бу кўп яхшиликдир. Масалан, сиз бир уйда умрингизнинг охиригача етадиган хазина бор эканини билсангиз, шу ҳақда билишингиз хазинадан кўра қадрлироқ саналади. Чунки, хазинанинг борлигини шу билимингиз орқали билдингиз. Агар сизга Аллоҳ таоло томонидан ҳикмат ато қилинса, бу ҳикмат сизга Аллоҳ таолони таниш – барча нарсадан устун ва муҳимроқ эканини англатади. Зеро, Аллоҳ таолони танисангиз, барча нарсани таниган бўласиз. Лекин У Зотни танимасангиз, ҳеч нарсанинг асл моҳиятини англамайсиз. Яна бу ҳикмат сабабли сиз ким Аллоҳ ва Расулига итоат қилса, нажот топишини ва ким Аллоҳ ва Расулига осийлик қилса, очиқ-ойдин адашишини биласиз. Яна ер юзида муҳаббат қилинадиган ягона Зот Аллоҳ таоло, дунё ўткинчи, охират эса боқий эканини, дунёда яратилишдан мақсад нималигини ва бу дунёда охират учун захира тўплаб жаннат сари ҳаракат қилиш лозимлигини тушуниб етасиз.\nҲикмат ўзида жуда кўп яхшиликларни мужассам этгани учун ҳам Қуръони Каримнинг кўплаб оятларида Аллоҳ таоло Пайғамбарлари ва Расулларига ҳикмат ато қилганини таъкидлайди: “У (Аллоҳ) омилар (саводсиз кишилар) орасига ўзларидан бўлган, уларга (Унинг) оятларинитиловат қиладиган, уларни (ширк ва жаҳолатдан) поклайдиган ҳамда уларга Китоб (Қуръон) ва Ҳикмат(ҳадис)ни ўргатадиган (бир) пайғамбарни (Муҳаммадни) юборган зотдир. Ҳақиқатан, (улар пайғамбар келишидан) илгари аниқ залолатда эдилар” (“Жума” сураси, 2-оят).\n“Қачонки, у вояга етиб,(қирқ ёшга) тўлгач, Биз унга ҳукм (пайғамбарлик) ва илм ато этдик. Биз эзгу иш қилувчиларни мана шундай мукофотлаймиз” (“Қасос” сураси, 14-оят).\n“Вояга етгач, унга ҳукм (ҳакамлик) ва илм ато этдик. Чиройли иш қилувчиларни (Биз доимо) шу тарзда мукофотлаймиз” (“Юсуф” сураси, 22-оят).\n“Бас, Биз уни Сулаймонга англатдик. Биз ҳар иккисига ҳикмат (пайғамбарлик) ва илм ато этдик. Тоғлар ва қушларни Довуд билан бирга тасбеҳ айтадиган қилиб бўйин сундириб қўйдик. Биз шундай қила олувчидирмиз” (“Анбиё” сураси, 79-оят).\nШундай экан, ўзида кўп яхшиликларни мужассам этган ҳикматга қандай эришиб бўлади? Илм мажлисларига қатнашиш инсонга ҳикматни таълим беради. Шунда сиз учун имтиҳон бўлган бу ҳаёт йўлларидан ишонч ва ақл кўзи ила босиб ўтасиз. Аллоҳ таоло бундай марҳамат қилади: “Айтинг: «Менинг йўлим – шу! Мен ва менга эргашганлар билиб – ишонч ила Аллоҳга даъват этамиз. (Ҳар қандай шерикдан) Аллоҳни пок деб биламан. (Зеро) мен мушриклардан эмасман» (“Юсуф” сураси, 108-оят).\nАллоҳ таоло қайси бандасига ҳикмат берса, унга барча нарсани, саодат, сиҳат-саломатлик, теран фикрлаш, кўп молу дунё, шон-шуҳрат, обрў-эътибор, солиҳа жуфт, кўзни қувонтирадиган фарзандлар ато қилади. Ҳатто инсонлар ҳикмат ато қилинган киши ҳақида: “Бу инсонга барча нарса ато қилинган, барча ютуқларни қўлга киритган”, деб ҳавас билан айтишади. Ҳикмат соҳиби ҳақида айтганларимиз – бу дунёда ато қилинадиган яхшиликлар бўлса, ундай инсонни охиратда ундан ҳам кўп ва буюк мукофотлар кутиб туради.\nАллоҳ таоло шундай марҳамат қилади: “У Ўзи хоҳлаган кишиларга ҳикмат беради. Кимга (мазкур) ҳикмат берилган бўлса, демак, унга кўп яхшилик берилибди. Бундан фақат оқил кишиларгина эслатма олурлар” (“Бақара” сураси, 269-оят).\nАзиз китобхон! Барчамиз юқорида санаб ўтилган яхшиликларга эга бўлишни хоҳлаймиз. Шундай экан, бундай кўп яхшиликларга эришиш учун Аллоҳ таолодан барчамизга ҳикмат ато қилишини сўраб дуо қилмоғимиз лозим бўлади. Шуни ёдда сақлангки, буюк Зотнинг берадиган неъмати ҳам буюк бўлади.\nАллоҳ таоло бандасига ато қилган барча неъматлар, У Зотнинг фазли марҳаматидандир. Инсонга қанча неъматлар ато қилинган бўлмасин, бу неъматларни камолига етказадиган энг катта неъмат – иймон ва ҳидоятдир. Масалан, Аллоҳ таоло бир кишига энг катта неъмат бўлмиш ҳидоятни берган бўлса, буни бир (1) рақами билан ифодалаймиз. Худди шу кишига ҳидоят неъматига қўшиб, молу дунё берса, бу неъматни нол (0) рақами билан ифодалаймиз. Шунда иккиси қўшилганида ўн (10) рақамни ташкил қилади. Яна бу кишига уйланиш неъмати ато қилинса, бу неъматни ҳам нол (0) рақами билан ифодаласак, уччаласини қўшганимизда юз (100) рақами келиб чиқади. Яна Аллоҳ таоло у кишига фарзандлар неъматини берса, уни ҳам нол (0) рақами билан ифодаласак, шунда тўрттала неъмат минг (1000) рақами келиб чиқади. Унга яна бир қанча неъматларни қўшсак бўлади ва уларнинг ҳар бирини нол (0) рақами билан ифодаласак, бу рақамлар сони ўнг минг (10000), юз минг (100000) бўлиб ортиб бораверади. Агар фаразан бу сонлардан ҳидоят неъматини ифодалаётган бир рақамини олиб қўйилса, фақатгина ноллар (00000)нинг ўзи қолади. Бу эса ҳеч нарсани ифодаламайди. Демак, инсонга ҳаётида қанча неъматлар берилган бўлмасин, агар унда энг катта неъмат бўлмиш ҳидоят неъмати берилмаган бўлса, аслида унга ҳеч қандай неъмат берилмаган ҳисобланади. Яратган барчаларимизни Ўз ҳидоятида бардавом қилсин!\nШуни таъкидлаш лозимки, Аллоҳ таоло инсонларга ато қилган яхшиликлар, ҳақиқатан неъмат бўлиши учун, унга ато қилинган бу яхишиликлар ўз эгасини – Аллоҳ таолонинг розилигига эришиши учун кўприк вазифасини бажармоғи лозим бўлади. Мисол учун, кимга Аллоҳ таоло молу давлат берган бўлса, бу молу дунёси билан Аллоҳ таолонинг розилигини топишга ҳаракат қилса, масалан, закотини берса, камбағаллар, етим-есирлар ва ночорларга сахийлик қилса, ўшандагина, бу неъматнинг шукри адо этилган бўлади.\nОлдинги ўтган умматларга Аллоҳ таоло кўп яхишиликлар берган, бироқ улар бу яхшиликларни Аллоҳ таолонинг розилиги йўлида сарфламаганлари, балки уларни Яратганга осий бўлишларига, туғёнга кетишларига сабаб бўлгани учун уларга берган яхшиликларини неъмат деб номламади. Яъни:\n“25, 26. Улар қанчадан-қанча боғларни, чашмаларни, экинзорларни ва сўлим жойларни қолдириб (ғарқ бўлиб) кетдилар. 27. Яна (қанчадан-қанча) ўзлари баҳраманд бўлган яхшиликларни (қолдириб кетдилар). 28. Мана шундай. Биз у (яхшиликлар)ни бошқа қавмга мерос қилиб бердик. 29. Бас, уларга осмон ҳам, Ер ҳам (аза тутиб) «йиғлагани» йўқ ва уларга (тавба қилиш учун) муҳлат ҳам берилмади” (“Духон” сураси, 25-29-оятлар).\nБошқа ояти каримада Расулуллоҳ соллаллоҳу алайҳи васалламга берилган яхшиликларни неъмат деб айтган. Қуръони Каримда бундай марҳамат қилинади: “(Бу фатҳ) Сиз учун Аллоҳнинг олдинги ва кейинги гуноҳларингизни кечиши, Сизга Ўз неъматини мукаммал қилиб бериши, Сизни Тўғри йўлга ҳидоят қилиши, шунингдек, Аллоҳнинг Сизга кучли ёрдам бериши учундир” (“Фатҳ” сураси, 2-3-оятлар).\nДемак, бизга берилган яхшиликларни неъматга айлантирмоғимиз лозим. Кейин неъматларнинг давомий бўлиши учун Аллоҳ таолога шукр қилишимиз керак бўлади. Биз қандай қилиб Яратган Раббимизга шукр қиламиз?\nШукр қилиш – тил ила У Зотга ҳамд айтиш, дил ила неъматлар эгаси Аллоҳ таоло эканини эътироф этиш ва бу неъматларни У Зотнинг йўлида тасарруф қилиш билан бўлади. Аллоҳ таолонинг барча неъматларига шукр қилишнинг энг катта кўриниши намозни адо этишдир.\nНамоз Аллоҳ таоло билан боғланиш, У Зотга юзланиш, У Зот билан мулоқот қилиш, демакдир. Бу мақом энг буюк мақом саналади. Шундай экан, сиз Аллоҳ таоло билан боғланганингизда, У Зотга юзланганингизда фақат У Зотнинг розилигини қасд қилинг ва бу улуғ мақомда риё ва сумъани аралаштириб қўйманг. Шуни унутмангки, намоздаги муҳим нарса, ундаги шаклий амаллар эмас, балки у орқали Аллоҳ таоло билан боғлана олишингиздир.\nАллоҳ таоло бундай огоҳлантиради: “(Беш вақт фарз қилинган) намозларни, хусусан ўрта намозни сақлангиз (ўз вақтида ўқингиз) ва (намозда) Аллоҳга бўйин сунган ҳолатда (камтарлик билан) турингиз!” (“Бақара” сураси, 238-оят).\nОяти каримадаги “намозни сақлаш” деганда, уларни ўз вақтида ўқишнинг ўзи назарда тутилмаган. Биз намоз ўқишни Аллоҳ таоло билан боғланиш, У Зот билан юзланиш деб айтдик. Шунга биноан ояти каримадаги “намозни сақланг” деган буйруқдан бир намоздан иккинчи намозгача бўлган вақт оралиғида гуноҳ ишларга қўл урмаслик ва шариъат тақозосига кўра ҳаёт кечириш билан намозни сақланг, деган маъно ҳам назарда тутилган. Шунда намозда Аллоҳ таоло билан юзланганингизда хижолат бўлиб қолмайсиз ва Унга ҳақиқий қўрқув ва сокинлик ила юзланасиз. Мана шундай қоим қилинган намоз ўз соҳибини бошқа солиҳ амалларни қилишга ундайди, фаҳш ва мункар ишлардан сақлайди. Ислом дини бамисоли бир бино бўлса, бино барпо бўлиши учун устунлари ва бошқа зарур қисмлари бўлиши керак. Намоз бу бинонинг устунларидан бири бўлса, бошқа солиҳ амаллар эса бинонинг қолган қисмлари ҳисобланади.\nШунинг учун ҳам Аллоҳ таоло намозни адо қилишдан ташқари бошқа солиҳ амалларга ҳам аҳамият бериб, уларни ҳам бажариш лозим эканига ишора қилиб “Кавсар” сурасининг кейинги оятида шундай марҳамат қилди: “Бас, Раббингиз учун (беш вақт) намоз ўқинг ва (туя) сўйиб қурбонлик қилинг!”\n“Кавсар” сурасининг ушбу иккинчи оятида Аллоҳ таоло авваламбор намоз ўқишга ва унинг кетидан солиҳ амаллардан бири бўлмиш қурбонлик қилишга буюрмоқда. Бу ояти каримада Аллоҳ таоло юборган диннинг моҳияти акс этяпти. Чунки диннинг асл моҳияти Аллоҳ таоло билан боғланиш ва У Зот яратган махлуқотларга яхшилик қилишдан иборатдир. Инсон қиладиган барча амалда мана шу икки нарса топилсагина, у амал манфаатли ва самарали бўлади. Қайсики амал, бу икки нарса, яъни Аллоҳ таоло билан боғланиш ва У Зот яратган махлуқотларга яхшилик қилишдан холи бўлса, бундай амал фойдасиз бўлади ва муваффақиятсизликка учрайди. Масалан, баъзи инсонлар ҳаёти давомида Аллоҳ таоло яратган махлуқотларига яхшилик қилишади, бироқ диннинг асл моҳиятининг асосий қисми бўлган Аллоҳ таоло билан боғланмайди. На намоз ўқийди ва на Қуръон ўқийди. Яна баъзи инсонларда, аксинча бўлади. Яъни ташқи томондан қараганда, намоз ибодатини бажаради. Бироқ Аллоҳ таоло яратган махлуқотларига яхшилик қилмайди ва бошқа солиҳ амалларни қилишга парво этмайди. Шунинг учун ҳам бундай инсонларнинг қиладиган ишлари манфаатсиз бўлади ва охири муваффақиятсизлик билан якун топади.\nДунё ҳаёти бамисоли мадрасадир. Сиз эса бу мадрасанинг талабасисиз. Мадрасада ўқитиладиган дарсликлар кўп. Бу дарсликлар ичида энг эътибор қаратишингиз, ўрганиб, ҳаётингизда дастурил амал қилиб оладиганингиз Қуръони Каримдир. Сиз мадрасага Аллоҳ таолони таниш, У Зотнинг буйруқ ва қайтариқларига амал қилиш, У Зотга яқинлаштирадиган амалларни бажариш ва ўзингиздаги хоҳиш-истакларингизни Аллоҳ таолонинг буйруғига мувофиқ қондириш учун келгансиз. Қачон Аллоҳ таолони танисангиз – У Зот билан боғлана оласиз, шукр қиласиз. Аллоҳ таоло яратган махлуқотларига яхшилик қиласиз. Ким дунё ҳаётида шундай ҳаёт кечирса, у Аллоҳ таолога йўлиққан кунда хурсанд бўлади ва ҳақиқий саодатни қўлга киритади. Мана шундай ҳаёт кечириш инсоннинг яратилишидан кўзланган асосий мақсаддир.\nОяти каримадаги “Ванҳар” сўзининг энг машҳур тафсири – “(туя) сўйиб қурбонлик қилинг!” деганидир.\nБаъзи муфассирлар эса: “Аллоҳ таоло бу ояти каримада “Ванҳар” дея бир солиҳ амални қилишга буюриб, ундан барча солиҳ амалларни назарда тутмоқда. Шунда оят: “Аллоҳ таолога беш вақт намоз ўқиб боғланинг ва солиҳ амаллар қилинг”, маъносида бўлади. “Солиҳ амаллар” дейилганида унинг барча кўринишлари, яъни кичкинаси ҳам, каттаси ҳам назарда тутилган.\nПайғамбаримиз алайҳиссаломга мушриклар томонидан жуда кўп азиятлар етди. У зотни турли айблар билан айблашди, у зотга: “Сен сеҳргарсан, сен бузғунчисан, сен мажнунсан”, деган қанчадан қанча таъна тошлари отилди. Яна азиятлар устига машҳур Тоиф воқеаси ҳам қўшилди. Шунда Аллоҳ таоло Расулуллоҳ соллаллоҳу алайҳи васалламга тасалли бериш, қалбларини хотиржам қилиш мақсадида: “(Эй, Муҳаммад!) Албатта, Биз Сизга Кавсарни ато этдик”, яъни сизга кўплаб яхшиликларни ато қилдик, деди. Демак, бу сурадаги хитоблар сарвари коинот Расулуллоҳ соллаллоҳу алайҳи васалламга хос бўлса ҳам, мўминларга учун ҳам насиба бордир. Ҳар бир мўмин банда қалбидаги иймонининг даражаси, тақвоси, зуҳди, қилган солиҳ амалларининг миқдорига қараб бу ояти каримадан насиба олади. Қачон инсон шариатга мувофиқ ҳаёт кечирса, солиҳ амалларни қилишда давомли бўлса, Раббиси билан ҳақиқий боғланса, у мўмин учун ҳам хушхабар бордир. “Кавсар” сурасидаги яхшиликлар у бандага ҳам тегишли бўлади. Шунда у банда Аллоҳ таолонинг наздида алоҳида бир эътиборга эга эканини ҳис этади. Ҳаётида хавф, нотинчлик, ҳар хил изтироблар бўлмайди, балки хотиржамлик лаззатини тотади. Ўзида маҳрумлик туйғусини умуман ҳис қилмагани учун бировларга гина-адоват ва ҳасад қилмайди.\nАллоҳ таоло Қуръони Каримнинг кўпгина ўринларида мўмин-мусулмон бандаларига кўп яхшиликлар, мукофотлар ато қилишининг хабарини берган. Бу яхшиликлар, мукофотлар мўмин инсонлар учун бамисоли кавсардир:\n“Ахир, Биз гўзал ваъда (жаннат)ни ваъда қилган ва унга эришган киши, Биз дунё ҳаёти матосидан озгина фойдалантирган, сўнграқиёмат кунида (мангу азобга) ҳозир қилинувчи кимса каби бўлурми?!” (“Қасас” сураси, 61-оят).\n“Албатта, тақводорлар (жаннатдаги) боғларда ва дарёлар узрадирлар. (Улар) қудратли подшоҳнинг (Аллоҳнинг) ҳузуридаги садоқат мақомида бўлурлар” (“Қамар” сураси, 54-55-оятлар).\n“Кавсар” сурасининг охирги оятида Аллоҳ таоло шундай деди: “Албатта, ғанимингизнинг ўзи (барча яхшиликлардан) маҳрум”. Яъни сизга нафрат, ғазаб қилган ва сизни ёмон кўрганларнинг барчаси Аллоҳ таолонинг раҳматидан маҳрумдирлар. Чунки, улар сизга ғазаб қилишлари билан Аллоҳ таолога ғазаб қилган бўлади. Сизни ёмон кўришлари билан Аллоҳ таолони ёмон кўрган бўлади. Аллоҳ таоло Қуръони Каримнинг кўп ўринларида Расулига итоат қилишни Ўзига итоат қилиш, Расулини яхши кўришни Ўзини яхши кўриш, Расулини рози қилишни Ўзини рози қилиш эканини баён қилган. Демак, Расулуллоҳга итоат қилмаслик Аллоҳ таолога итоат қилмаслик, Расулуллоҳни ёмон кўриш Аллоҳ таолони ёмон кўриш, Расулуллоҳни норози қилиш Аллоҳ таолони норози қилиш ҳисобланади. Аллоҳ таоло шундай марҳамат қилади: “Кимда-ким Пайғамбарга итоат этса, демак, у Аллоҳга итоат этибди” (“Нисо” сураси, 80-оят).\n“Айтинг (эй, Муҳаммад!): «Агар Аллоҳни севсангиз, менга эргашингиз. Шунда Аллоҳ сизларни севади ва гуноҳларингизни мағфират этади. Аллоҳ кечирувчи ва раҳмлидир» (“Оли Имрон” сураси, 31-оят).\n“Улар (мунофиқлар) сизларни қониқтириш учун (Пайғамбарга азият етказмадик, деб) қасам ичадилар. Агар мўмин бўлсалар, (билиб қўйсинларки) қониқтиришларига Аллоҳ ва Расули лойиқроқдир” (“Тавба” сураси, 62-оят).\nАллоҳ таоло “Кавсар” сурасининг охирги оятида инсонларга илоҳий қоидани эслатмоқда: Кимки, Аллоҳ ва Расули, дин, пайғамбарларнинг меросхўрлари бўлмиш яхшиликка чақирувчиларга нафрат қилса, ғазаб қилса, ёмонлик қилса – Аллоҳ таолонинг раҳматидан, барча яхшиликларидан маҳрум бўлгай, тарихда номи ёмонлар, хор бўлганлар қаторида муҳрланиб қолгай. Тарихнинг ўзи бунга энг адолатли ҳакам ва гувоҳдир. Аллоҳ ва Расулига душманлик қилган, қаршилик қилган Абу Лаҳаб, Абу Жаҳл каби “қаҳрамон”лар, Расулуллоҳ соллаллоҳу алайҳи васалламни ёлғонга чиқарганлар қани? Уларнинг оқибати нима бўлди? Барчалари тарихга ёмонотлиқ бўлиб муҳрланди. Улар Аллоҳ таолонинг раҳматидан маҳрум бўлишди, яхшиликлардан қуруқ қолишди, номлари қиёматга қадар фақат ёмонлик билан эсланадиган бўлди. Қуръони Каримда бундай дейилади: “Албатта, Аллоҳ ва Унинг пайғамбарига мухолифлик қилганлар, айнан, ўшалар энг хор кимсалар ичида бўлурлар” (“Мужодала” сураси, 20-оят).\n“Кавсар” сурасининг охирги оятини ҳар сафар ўқиганимда, баданим титраб кетади. Инсонлар қачон Исломга қаршилик қилса, гўёки оловга ёқилғини қуйгандай бўлади. Бу ҳолда олов янада ловуллаб, алангаси кучайгани каби Исломга қарши чиқилганида, унга душманлик қилинганида, Ислом янада ривожланади, кучайиб бораверади.\nИт ҳурар, карвон ўтар. Итларнинг вовуллаши булутларга зарар бермас. Чунки булутлар осмон уфқида. Шундай экан, итлар соатлаб ҳураверса, вовуллаверса ҳам булутлар тўхтаб қолмайди, юришда давом этаверади. Худди шунингдек, Исломга ҳам қиёматга қадар душманлик қилинаверади, уни кучсизлантиришга ҳаракатлар бўлаверади. Аллоҳ Ҳаким зот, У ҳақ динини қандай барқарор эттириш ҳам Унинг зиммасидадир. Бизларни мусулмон қилган Аллоҳ таолога ҳадсиз, ҳисобсиз ҳамдлар бўлсин!\nФойдаланилган қўшимча адабиёт: Шайх Муҳаммад Содиқ Муҳаммад Юсуф ҳазратларининг “Тафсири ҳилол” китоби; Шайх Абдулазиз Мансур ва шайх Алоуддин Мансур ҳазратларининг “Қуръони карим маънолар таржимаси” китоби.\nМақолалар Қуръон Тафсир\n00:20 24.08.2019 626\n09:01 22.08.2019 441\nТелефонга диний иловаларни юклаб олиш (Шайх Бутий)\n05:05 06.08.2019 2643\nСувга Қуръон ўқиш (Шайх Бутий)\n05:00 01.08.2019 946\n00:15 23.07.2019 959


2020 йил 15 сентябрь куни Қонунчилик палатасининг навбатдаги мажлиси бўлиб ўтди. Унда “Ўзбекистон Республикасида камбағаллик даражасини аниқлаш мезонлари, ижтимоий таъминотнинг минимал стандартлари ва меъёрий асосларини ишлаб чиқиш ҳамда камбағалликни қисқартириш борасида амалга оширилаётган ишлар ва устувор вазифалар тўғрисида”ги масала юзасидан юборилган Қонунчилик палатасининг парламент сўровига бош вазир ўринбосари — иқтисодий тараққиёт ва камбағалликни қисқартириш вазири Жамшид Қўчқоровнинг жавоби атрофлича кўриб чиқилди.\nПарламент сўровига жавобда қайд этилганидек, камбағалликни қисқартириш йўналишида бир қатор чора-тадбирлар амалга оширилган. Жумладан, президентнинг 2020 йил 26 мартдаги фармонига мувофиқ, камбағаллик ва аҳолининг турмуш даражасини акс эттирувчи восита сифатида маҳалла паспортлари ишлаб чиқилган. Мамлакат раҳбарининг Андижон, Фарғона ва Наманган вилоятларига ташрифлари давомида тадбиркорликни ривожлантириш орқали камбағалликни қисқартириш бўйича берган топшириқлари асосида ҳудудларда Ишлар-режаси тасдиқланиб, уларни ижро этиш ишлари бошлаб юборилди.\nАндижон вилояти Пахтаобод тумани Бўстонобод қишлоғи ҳамда Қўрғонтепа тумани “Янги ҳаёт” маҳалласи учун ишлаб чиқилган дастлабки режага мувофиқ, қишлоқ ҳудудларига зарур муҳандислик коммуникациялари тортилиб, кўп қаватли уйлар қурилмоқда. Мазкур уйлар, аввало, бир уйда кўпчилик бўлиб яшаётган оилалар, шунингдек, аҳолининг муҳтож қатламига берилиб, бу борада “Андижон тажрибаси” синовдан ўтказиляпти.\nНаманган вилоятида ижтимоий ҳимояга муҳтож, ишсиз, кам таъминланган оилалар бандлигини таъминлаш орқали доимий даромад манбаларига эга бўлишларига кўмаклашиш мақсадида “Бир жойда — минг оила иссиқхонаси” лойиҳаси рўёбга чиқарилмоқда. Ушбу лойиҳа орқали Наманган туманида 38 минг хонадоннинг 1,5 минг гектар экин майдонларида иссиқхоналар ташкил этиш учун 50 млрд. сўм маблағ йўналтирилди. Ҳозирда мазкур лойиҳа доирасида Чортоқ туманидаги 800 та камбағал оилалар аъзоларининг бандлиги таъминланган.\nПрезидент раҳбарлигида 2020 йил 20 апрелда ўтказилган мажлис ижроси асносида вазирлик ва идоралар билан бирга ҳамда халқ депутатлари маҳаллий Кенгашлари қарори билан “Темир дафтар”га киритилган эҳтиёжманд оилалар рўйхатлари ишлаб чиқилган. Унга мувофиқ, айни пайтда сектор раҳбарлари ва аъзолари томонидан “Темир дафтар”га киритилган эҳтиёжманд оилаларнинг бандлигини таъминлаш ҳамда даромад манбайини яратиш чоралари кўрилмоқда.\nҚонунчилик палатаси депутатлик корпуси томонидан айни шу йўналишда олиб борилган ўрганишлар, таҳлиллар бу борада қатор камчиликлар кузатилаётганини кўрсатмоқда.\nПарламент сўровига жавобда қайд этилишича, ҳақиқатан ҳам мазкур йўналишда амалга оширилаётган ишларда айрим омиллар туфайли бир қатор ноаниқликлар юзага келмоқда.\n“Саховат ва кўмак” жамғармаси ҳудудий бўлинмалари ҳисобварақларига келиб тушаётган маблағлар туманлар кесимида сезиларли даражада фарқ қилмоқда. Мисол учун, депутатлар ўрганишларида аён бўлганидек, Хоразм вилоятининг Хива, Янгиариқ туманлари ва Хива шаҳри ҳисобварақларига бошқа жойларга нисбатан бир неча баробар кам маблағлар келиб тушиши натижасида ижтимоий-иқтисодий ҳолати бир хил бўлган оилаларга турли даражадаги кўмак, ёрдамлар кўрсатилган. Аниқланган ана шундай номутаносибликларни бартараф этиш мақсадида айнан шу ҳудудларда 5,5 минг оиланинг 23 минг аъзолари “Темир дафтар”га янгидан киритилиши белгиланмоқда.\nВазир жавобида, шунингдек, давлат раҳбарининг шу йил 30 июлдаги “Коронавирус пандемияси даврида ижтимоий ҳимояга ва ёрдамга муҳтож аҳоли қатламларини моддий қўллаб-қувватлашга доир қўшимча чора-тадбирлар тўғрисида”ги фармони ижроси доирасида бир қатор эзгу ташаббуслар рўёбга чиқарилишига урғу берилди. Ана шулардан бири — ижтимоий нафақа олувчи оилалар сонини 600 минг нафарга ошириш орқали декабрь ойига келиб 1,2 миллионга етказилишидир. Бу эса республикадаги жами оилаларнинг қарийб 14 фоизини ташкил қилади. Ушбу мақсадларга жорий йилда 426 млрд. сўм қўшимча маблағлар йўналтириш белгиланган.\nТижорат банклари томонидан пандемия даврида тадбиркорлик субъектларини қўллаб-қувватлаш ва шу орқали камбағалликни қисқартириш лойиҳаларини молиялаштириш ва кредитлаш тадбирлари ҳам амалга оширилмоқда. Хусусан, жорий йилнинг биринчи ярим йиллигида қарздорларнинг кредит тўловлари билан боғлиқ муаммоларини бартараф этиш мақсадида молиявий қийинчиликларга учраган 2,1 млн. нафар мижозларнинг жами 25,2 трлн. сўмлик кредит тўловлари муддатлари узайтирилди.\nВазирлик томонидан тақдим этилган жавобни кўриб чиқиш давомида камбағалликни қисқартириш, уни аниқлашнинг ҳуқуқий асосларини мустаҳкамлаш, камбағалликни белгилаш мезонларини, методологиясини шакллантириш борасида кўрилаётган чора-тадбирларга алоҳида эътиборда берди. Жавобдан маълум бўлишича, ҳозирги кунда экспертлар билан биргаликда қатор концептуал ҳужжатлар, шу жумладан, “Яшаш минимуми”, “Минимал истеъмол саватчаси”ни ҳисоблаш методологиясини мамлакатдаги реал иқтисодий ҳолатни инобатга олган ҳолда мақбул ва амалий жиҳатдан фойдали методологияси, қисқа муддатларга амалга оширилиши зарур бўлган камбағалликни қисқартириш дастури, 2030 йилга қадар Ўзбекистонда камбағалликни қисқартириш стратегияси лойиҳалари ишлаб чиқилмоқда.\nМажлисда парламент сўровига юборилган жавоб маълумот учун қабул қилинди.\nҚонунчилик палатаси биносидаги ошхона аукционда ютган тадбиркорга ижарага берилмаяпти. Бунга депутатларнинг қарори сабабчими?


O’zbektosh Sayxun |\nЎзбектош Қиличбекнинг ёзганлари ҳақида кўп ва хўп гапларни айтиш мумкин. Киноқиссаларининг энг муҳим фазилати — тил, услуб, ифоданинг ўзига хослигидир, чиндан- да, бошқаларникига ўхшамайди, эргашиш тақлидчилик сезилмайди, йўқ — бу энг катта ютуқ. Демак, унга ишонса, ундан кутса бўлади.\nKinoqissa «Qochoq kuyov»\n— Бугун туғилган куним эканлиги ҳеч кимнинг эсида йўқ.— деди Шоира аразлаган ўқувчи қизлардай нозланиб. Кўзлари қуралай, қалин-қуюқ соч-қошлари қора, қўғирчоқ киприкли бу қизнинг ўзбекона ўралган пушти ипак рўмоли унинг ҳуснига ҳусн қўшган, юзини четга ўгиришидан, гапириш оҳангидан хафа бўлаётгани шундоққина сезилиб турарди. Бир-икки қадам юргач, у секин қўшиб қўйди.— Тегишли одамингдан кутган совғангни ололмасанг, алам қиларкан.\n— Ростдан-ми? Бугун туғилган кунингизми?!— Ўзимни гўлликка солиб гап отаман.— Зап вақтида туғилган экансиз-да… пешонаси шўрларнинг туғилган кунида пахта тергани одам туғилмаган чўл жойларга келиб турибмиз-а?!\n— Лоақал тилининг учидаям табрикламади-я!— Шоиранинг кўнглидаги араз учқунлари сўнмаганди.— Қуруққина қилиб, табриклайман дейиш қийин экан-да!\nБу кесатиқлар Каминабекка қаратилган бўлса ҳам у сира парво қилмайди.\n— Намунча бесабр бўлмаса, бу ўзбек қизлари! Ҳали туғилишингизга беш соат бор-ку!— Чап билагимдаги электрон соатчамга қараган бўлсам ҳам унда акс этган рақамларни кўрмагандим.— Она қорнидаёқ ингалайсизлар-а!\n— Ана, қуёш ботяпти.— У қонланган уфқ тарафга қўл силкийди.— Энди эсига тушадими, йўқми?!\n— Қаердан биласиз, кутган кишингиз сизга Қуёшни эмас, Ойни совға қилмоқчидир!— Мен унинг кўнглини кўтармоқчи бўламан. Кейин ўзимнинг гапим ўзимга ёқиб қолади.— Севганингиз ой чиқишини пойлаб, уни узиб олиш учун нарвоннинг устида тайёрланаётгандир.\n— Сиз буни қаердан биласиз?! А?!— Шоира сарғиш матодан тўқилган, юмолоқланган теримчилар этаги билан елкамга оҳиста уради.— Балки сиз уни тўхтатиб тургандирсиз?!\n— Қайдам… Балки ўша кутганингиз ўзимдирман. Ўз гапимдан қулоғимгача қизариб Шоирага тўймай тикиламан. Бу ҳаракатимни шўх-хандон қиз Шоира мукофотсиз қолдирмайди: бу гал у этаги билан ростакамига туширади. Гапим Шоиранинг энг яқин дугонаси, унинг тирсаги остидан тутган алламбало ёзув битилган соябонли қалпоқ кийган Анжелинахонга ҳам ёқади: у ҳам ёйилиб кулади. Ўнг ёнимда кетаётган Ортиққа зимдан қарайман. У қизларни худди ўзи лол қолдирган суворийдай мағрурланиб, “тасаввуридаги отида” кетиб боради: “Ҳа, гапиролмай қолдингиз-ку, хоним! Биз йигитлар ана шундайлардан!”\nБиз тутқатор бўйлаб янги чорбоғдан бошланиб ботқоқ зовурга туташган, нариги ёғи шолизор, бу тарафи пахтазор эски шийпонга, бизнинг тилимизда: барак-бардакка яқинлашиб келардик.\nОртда ҳам, олдда ҳам талабаларнинг тўртталик, бешталик гуруҳи бўлиб, атроф қий-чув, шодон ҳайқириқларга тўлганди. Аниқ эсимда, ўн учинчи сентябрь, пахта йиғим-теримига ашарга келганимизнинг биринчи куни эди. Кўп йиллик қадрдоним Ортиқ мушти билан “Коллежистон” давлатида ном қозонган бўлса ҳам Каминабекка тиши ўтмасди: менга келганда унинг тиши қамашиб қолганди. Бирининг мушти қаттиқ, иккинчисининг “калласи катта” икки йигитнинг бирлашуви “енгилмас дўстликнинг” типик кўринишини ҳосил қилганди. Кунора ўтказишга мўлжалланган дискотеканинг биринчи кунида ҳам кўпчилик бу дўстликнинг ғалабасига гувоҳ бўлишди.\nТун ярмидан оққан, қизлар хона-хонасига кириб кетган, қони қайноқ эллик-олтмиш чоғли йигитлар “қирқ кечаю қирқ кундузлик тўйнинг” биринчи кечасида сершовқин эстрада қўшиғини қайта-қайта қўйдириб рақс тушарди. Кайфи тароқ учта хомсемиз нотаниш йигит спортчи устозимиз Ойбек аканинг (У кишини спорт кийимисиз тасаввур қилолмайман) ҳай-ҳайлашига парво қилмай, даврамизга бостириб келди-ю авжи ўйин бузилди. Улар даврамизни кесиб ўтиш асносида қўлларини бошқаролмай, кимларнидир туртиб юборганди. Ўша кимлардир ичида менга ўхшаган феъли тез кимсанинг бўлмагани яхшийди: уларнинг хатоси жанжалсиз тугаши мумкин эди. Биринчи бўлиб даврамизга кирган олакўзнинг қўли елкамга тегар-тегмас жағидан мушт еб ерга йиқилди. Буни аввалдан билгандай Олакўзнинг шериклари менга, Ортиқ эса уларга қарши ташланди. Ойбек акамиз эса муштлашув оловига сув сепиш учун тирсагимдан ушлаб четга тортди. Оёқ-қўлим орқали чиқиб кетмаган жаҳлим тилим учидан тўкиларди: уларнинг она-энасини уруғ-аймоғига қўшиб сўкаман.\nДаврамиз бир деганда денгиздаги балиқчалар тўдасига айланган, Ортиқнинг мушти йўналиши бўйича дам чапга, дам ортга бориб келар, муштумзўр дўстим ажратмоқчи бўлиб ўртага тушган коллеждошларини ҳам аяб ўтирмасди. Унинг касали шунақа эди, ноҳақлик бўлган жойда ўзини йўқотиб қўяр, тугилган темир муштлари ёйилмай қоларди. Яхшиям-ки, Ойбек ака бор, зўриқиб бақирганидан сўнг даврани икки ёққа — келгинди калтакхўрлар ва калтаклаган раққосларга ажратди. “Ўчиб қолган” бир шеригини суяб ташқарига олиб чиқаётган чақирилмаган меҳмонлар ортидан яна хезланаётган Ортиқ ва унинг елкадоши “шоколадхўр ўзбек” нинг (лақабимни бировга айтгим келмайди) кўксидан итариб тўхтатаётган Ойбек аканинг кўзларида ҳам хавотир бор эди.\n(76 оценок, среднее: 2,42 из 5)


ОКМК ўтган икки ойда 142,7 млн долларлик экспортни амалга оширди\nОлмалиқ кон-металлургия комбинати меҳнат жамоаси томонидан 2021 йилнинг январь-февраль ҳолати бўйича юқори ишлаб чиқариш кўрсаткичлари қайд этилиб, ишлаб чиқарилган маҳсулотлар экспорти борасида ҳам қувонарли натижаларга эришилди.\nОКМК Металлургия хом ашёси билан таъминлаш ва сотиш бошқармаси тақдим этган маълумотларга кўра, ўтган икки ойда 142 млн 761 минг АҚШ доллари миқдорида маҳсулотлар экспорти амалга оширилган. Режавий вазифа эса 153,3 фоизга бажарилганини алоҳида таъкидлаш жоиз.\nЖумладан, 2021 йил январь-февраль ҳолатига кўра, 12362 тонна мис катоди экспорт қилинган ҳолда режа 130,6 фоизга уддаланган. Шунингдек, 1622 тонна мис катанкаси хорижлик импортёрларга жўнатилиб, режа 649 фоизга бажарилган.\nБундан ташқари, 722 тонна мис қувурларининг экспорти амалга оширилиб, вазифа 205,4 фоизга етказиб бажарилган.\nЙилдан йилга дунё бозорида харидоргир бўлиб бораётган рух экспорти режаси 112,6фоизга бажарилган ҳолда, импортёрларга 8447 тонна ушбу металл юборилган.\nҚурилишда энг зарур бўлган цемент экспортида 13566 тонналик натижа қайд этилган.\nКимё саноатида муҳим аҳамият касб этувчи сульфат кислотаси экспорти режасининг бажарилиши бўйича 795,1фоизлик натижа қайд этилганини алоҳида таъкидлаш жоиз. Хорижлик харидорларга ушбу маҳсулотдан 13517тонна етказиб берилган. Шунингдек, 4069 тонна қўрғошин маҳсулотлари экспорт қилинган.\nРежавий вазифани юқори кўрсаткичларда ошиғи билан бажариш ҳолати молибден экспортида ҳам кузатилиб, 124 тонна ушбу металл харидорларга етказиб берилган ҳолда, режа 310 фоизга уддаланган.\nЎтган икки ой давомида 2336 тонна мис купороси импортёрларга жўнатилиб, режа 1168,1фоизга бажарилган.\nКомбинат томонидан ишлаб чиқарилаётган маҳсулотлар асосан Туркия, Россия Федерацияси, Беларусь, Қозоғистон, Болгария, Озарбойжон, Қирғизистон, Украина, Польша, Тожикистон, Индонезия, Нидерландия, Хитой, Туркманистон, Афғонистон каби давлатларга экспорт қилинмоқда.\nОКМК Ахборот хизмати\n16:09 / 07.05.2021\nОлмалиқ кон-металлургия комбинати апрель ойида 113 млн 607 минг долларлик маҳсулот экспорт қилди\n02:20 / 28.04.2021\nОЧЛ. ОКМК «Ал Ҳилол»га йирик ҳисобда ютқазиб, кейинги босқичга чиқиш имкониятидан маҳрум бўлди. «Истиқлол» 90+6-дақиқада ғалаба голини урди\n02:15 / 22.04.2021\nОЧЛ. ОКМК суперкамбэк билан илк ғалабасига эришди, «Ал Ҳилол» «Истиқлол»ни мағлуб этди\n02:21 / 19.04.2021\nОЧЛ. ОКМК Тожикистоннинг «Истиқлол» клубига мағлуб бўлди


"Ҳумо" бош мураббийи Евгений Попихин: Бизга вақт керак / Olamsport.com\n03 окт 22:49\n"Ҳумо" бош мураббийи Евгений Попихин: Бизга вақт керак\nТеглар : ҲумоПопихин\n"Ҳумо" жамоаси бош мураббийи Евгений Попихин "Рубин"га қарши ўйиндан сўнг (1:2) матбуот анжуманидан иштирок этди.\n"Рақибларни ғалаба билан табриклайман. Жамоа ВХЛнинг энг ажойиб жамоаларидан бири. У ерда ажойиб ўйинчилар йиғилган, ортиқча хоккейчилар йўқ. Улар лигада чемпион ҳам бўлишган ва етакчилардан ҳисобланишади. Афсуски, бугунги ўйин натижасидан қониқмадим. Вазиятлардан фойдаланиш борасида муаммоларимиз бор. Жамоа яхши хоккей намойиш этди".\n- Катта иш қилингани кўриниб турибди. Бугун жамоага ғалаба учун нима етишмади?\n- Ўйинчиларда тажриба етишмади. Рақиб сафидаги хоккейчилар бу борада тажрибали, КХЛда ўйнашган. Ҳар доим ҳам омад келавермайди.\n-"Ҳумо" яна таркибини кучайтирадими?\n-Буни раҳбарият билан муҳокама қиламиз. Биз биринчи йили мусобақада иштирок этаяпмиз. Барчаси босқичма-босқич бўлади. Йигитлар шундоқ ҳам яхши ўйин кўрсатишмоқда. Бизга вақт керак. Асосийси характер. Асосийси бизни мухлислар қўллаб-қувватлашмоқда. Ўйлайманки, бу янада кучаяди.\n-Жароҳат олган хоккейчиларимизнинг ҳолати қандай?\n-Шербина операция қилинди. Мана шундай вазиятлар ҳам бўлиб туради. Бундан мен ҳам афсусдаман.


Энергетика вазирлиги электр таъминотидаги қувват танқислиги сабабларини очиқлади\n07 декабр 2021, Тошкент вақти: 21:11\nЎзбекистонда бир-бири билан боғлиқ бўлган бир нечта омил сабабли электр энергияси таъминотида қувват танқислиги кузатиляпти. Бу ҳақда Энергетика вазирлиги матбуот хизмати маълумот тарқатди.\nВазирлик вакиллари электр танқислигидаги биринчи омил ўлароқ 4-5 ноябрь кунлари айрим вилоятлар ва пойтахт Тошкентда чанг-қумли бўрон кузатилган, натижада Тошкент ва Сирдарё ИЭСларининг энергоқурилмаларини қалин қопламали чанг босиб қолгани, бу эса бевосита ишлаб чиқариш ҳажмини кескин камайишига олиб келганини кўрсатганлар.\nҚайд этилишича, бу муаммони бартараф этиш учун хавфсизлик қоидаларига мувофиқ станциялардаги энергоқурилмаларни тармоқдан ажратган ҳолда чанглардан тозалаш ишлари олиб борилган.\n“Мазкур олиб борилган тозалаш ишлари давомида электр энергиясини ишлаб чиқариш ҳажми камайди ва бунинг натижасида республикамизнинг айрим ҳудудларида электр энергияси таъминотида қувват танқислиги ҳолатлари кузатилди”, дейилган хабарномада.\nИккинчи омил сифатида энергетиклар Ўзбекистонда сув ресурсларининг ўртача кўп йиллик кўрсаткичларга нисбатан пастлиги келтиришган. Вазирлик маълумотига кўра, жорий йил сув ҳажми камайгани сабабли ГЭСларда йил якунига қадар 5 млрд кВт/соат ёки режага нисбатан 1 млрд 500 млн кВт/соатга кам электр энергияси ишлаб чиқарилиши кутилмоқда, бу эса қарийб 23 фоизга камни ташкил этади.\nВазирлик хабарномасида электр таъминотидаги танқисликка мазкур ресурслардан тежамкорлик билан фойдаланилмаётгани ҳамда электр ва газ тармоқларига ноқонуний уланиш ҳолатлари ҳам сезиларли даражада салбий таъсир кўрсатаётгани урғуланган.\nЭнергетика вазирлигининг бу эътирофи Ўзбекистон Сенати раисаси Танзила Норбоеванинг “свет ўчиши тарихда қолгани”га оид иддаосига мувофиқ келмайди. Аввалроқ Т. Норбоева бу иддаоси учун ижтимоий тармоқ фойдаланувчилари танқидига нишон бўлган эди.


Нур-Султонда «Омадли билет» фестивали ўтказилади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон ва Россия ёшлари пойтахтда учрашишди. Нур-Султон шаҳрида “Омадли билет” ёшлар театрлари иккинчи халқаро фестивали бўлиб ўтди. Тадбирда икки давлатнинг бешта ҳаваскор театри иштирок этди. Фестиваль ижодий жамоаларга ўз фаолиятини намойиш этиш ва янги даражага кўтарилиш имконини бериш билан бирга тажриба алмашиш учун ҳам замин яратади, деб таъкидлайди ташкилотчилар. Шуни ҳам айтиш керак, тадбир Нур-Султон шаҳри ҳокимлиги ҳамда пойтахтда иш юритаётган Россия фан ва маданият маркази ёрдами билан «Современник» халқ ёшлар театри томонидан ташкил этилди.\nБАУРЖАН ТЎҒИЗБАЙ, ТАШКИЛОТЧИ:\n- Ўтган йили биз тадбир очилишини «Алиса мўъжизалар мамлакатида» услубида ташкил қилгандик. Бу йил эса анча анъанавий шаклда бўлди. Иштирокчилар ёши мутлақо чекланмаган, кичкина болалардан иборат жамоалар ҳам, артистлари 30 ёшгача бўлганлар ҳам бор.\nАЛЕКСАНДРА БЕБЕНИНА, «ЛЕС ЧУДЕС» ТЕАТРИ АКТРИСАСИ:\n- Тадбир давомида янги одамлар билан танишиш мумкин. Қандайдир ижодий, ижтимоий ривожланиш имкони туғилади. Масалан, ўтган йили мастер-классларда қатнашганмиз, театрлар билан мулоқот қилганмиз. Бир гап билан айтганда, тажриба оширгандик.\nёшлар театриОмадли БилетОмадли Билет фестивалі


Шоу бизнес / Юртимизда / Санъат A A A\nЎзбекистонда хизмат кўрсатган артист Рашид Холиқов 2020 йил 4 январь куни бобо бўлган эди. Ушбу воқеадан сўнг Рашид Холиқов ўғил неварани дунёга келтирган келини Файрузага “Malibu Turbo” машинасини, рафиқасига эса “BMW Х7” автомобилини совға қилган эди.\n«Ўзбекконцерт» давлат муассасаси раҳбари Одилжон Абдуқаҳҳоровнинг Феруз Муҳаммадга маълум қилишича, бу гап-сўзлар асоссиз.\n«Рашид Холиқов ҳақида тарқалган гап-сўзлар асоссиз. Бугунги кунда бирорта хонанданинг “Ўзбекконцерт” билан, шунингдек, лицензия масаласида муаммоси йўқ. Кимдадир муаммо бўлса, у ҳам лицензия учун қонунчиликда белгиланган божни тўламагани билан боғлиқ бўлиши мумкин», — деди «Ўзбекконцерт» раҳбари.\nКиритилди: 19:30 13.02.2020. Ўқилди: 3841 марта. Фикрлар сони: 0 та.


Мусулмон уйига насиҳатлар\nБурҳон ака, Қашқадарё вилояти:\nСиз хаёлингизни йиғиб олинг, укажон. Яхши иш қилмаяпсиз. Бундай савдолар айнан менинг бошимдан ўтган. Иккинчи хотин хотинлик қилмас экан. Унга пулингиз, мавқеингиз керак. Ўз аёлингиз рўзғорингизнинг бор-йўғига сабр қилади, чидайди. Иккинчи хотин ундай қилмайди. Иккинчи хотин бўлган аёл фақат ва фақат сизнинг пулингизга, молу дунёингизга ошиқ бўлади. Мен ҳам ёшлик қилиб анча йил олдин, қўл остимда ишлайдиган бир ҳамшира жувонни ёқтириб қолиб унга уйландим. Ўша пайтлардаги аёлим ва болаларимнинг ташвишини, қайғусини сўз билан ифодалаб беролмайман. Чиндан ҳам жуда қийналишганди. Айниқса, аёлим ҳам кўзга кўринган шифокорлардан эди. Бир томондан эрининг хиёнати, иккинчи томондан одамларнинг гап-сўзлари. Хуллас, рафиқам мард аёл экан. ҳаммасига чидади. Лекин мен адашдим. Қаттиқ панд едим. Ҳамшира жувонга уйланганимдан кейин ўз-ўзидан ишларим орқага кета бошлади. Топиш-тутишимдан барака кўтарилди. Хуллас, мансабимдан айрилдим. Ўша кезларда иккинчи аёлим менга хиёнат қилган экан. Мен аввал бошида шунга ўхшаган висир-висир гапларни эшитдиму, парво қилмадим. Аммо бир куни яқин дўстим деб билган одам билан ҳалиги ҳамширани хиёнат устида ушлаб олдим...\nУйга қайтдим... Рафиқам ва фарзандларим бағридаман. Хатоларимни эсласам, ўзимдан уялиб кетаман. Сизга ҳам маслаҳатим, кўзингизни вақтида очинг, укажон! Кўз очиб кўрганингиз, ўз бахтингиздан қўймасин! Кўчадаги барибир кўчада қолиб кетар экан...\nСалима ая, Тошкент шаҳри:\nБолам, сен ўша қизнинг кимлигини, насл-насабини тузук биласанми ўзи? У шунчалик яхши қиз бўлса, нега шу пайтгача турмушга чиқмабди, деб ўйлаб кўрдингми? Гапинг тўғри, бу нарса шариатда ҳалол, Аллоҳ изн берган, аммо сен шариатда кўрсатилган фарзларнинг барисига риоя қиласанми, бажарасанми? Ёки пешонанг бирор марта сажда кўрмай, мусулмончиликнинг жилла қурса битта амалини бажармай, хотинни иккита қилиб, қилмишингни мусулмончилик билан изоҳламоқчимисан? Ўйлаб кўр, болам, қўш хотинлининг қай бири ҳаловат топибди? Сен шу йўлда ҳаловат бор деб ўйласанг, ўзинг биласан. Майли, уйланавер ўша топган қизингга. Лекин сен ўшангга уйланиб хотиржам бўлишингга ўзинг ҳам ишонмаганинг учун бугун сайт орқали маслаҳат сўраяпсан, деб ўйлайман. Ўзингга қара, топганинг биринчи аёлингдан ижобий сифатлари билан устун турадими? Унга уйланганингда аёлинг “Шумиди мендан ортиқ кўрганинг?!” деб энса қотирмайдими? Аввал ана шу саволларга жавоб топсанг, “нима қилсам экан” деган сўроғингга ҳам ўз-ўзидан жавоб топилади!\nКамолиддин ота, Самарқанд шаҳри:\nМенимча бу йигит савоб иш илмоқчи. Мен сизнинг ишингизни оқламоқчи ҳам эмасман, қораламоқчи ҳам эмасман. Менимча бу борада маҳаллангиз масжидининг имоми биланми, бирор диний илми бор одам билан маслаҳатлашганингиз маъқул. Билишимизча бунга рафиқангиз ҳам рози бўлиши керак. Сиз эса аёлингиз билан онангизнинг норози эканини айтяпсиз. Норозилик бахт буюрармикин? Ақлли йигитга ўхшайсиз. Бу борада яна-да чуқурроқ мулоҳаза қилиб кўринг.\nХуршида, Тошкент шаҳри:\nОилали аёл сифатида бу йигитнинг ишини ҳеч қанақасига оқламайман! Ўн беш йил бирга яшаб, тўрт болали бўлгач бу кишига хотини ёқмай қолибди-да! Аёлини ҳурмат қилмаса, ҳеч бўлмаганда тўртта боласини қадрласа бўларди! Онаси қайғуга ботиб юрса, болалар қандай қилиб қувноқ юради? Йигитнинг онасига ҳам қойил қолмадим, қандай қилиб ўн беш йилдан бери хизматини қилиб юрган келинини ўғли хўрлашига чидаб туролди экан? Шу ўн беш йил ичида бирор марта ҳам “қизим” демадими келинини? Мен бошқасини билмайман, оилали эркакка илакишадиган қиз-аёлларнинг мақсади битта- бу ҳам бўлса моддий тўкинлик! Шунга ўхшаш воқеа бир танишим билан ҳам юз берганди. Ўзига тўқ, пулдор танишимга бир қиз йўлиқибди. ғиз бева онасига ёрдам бериш, етим укаларини боқиш учун танишимнинг хусусий корхонасига ишга кирган экан. Бир пайт эркакнинг ўн етти яшар, коллеж талабаси бўлган қизга уйланигиси келиб қолибди-да! Нима эмиш, қизни никоҳига олиб унинг оиласига ёрдам берармиш. Савоб қилармиш. “Сен савоб қилмоқчи бўлсанг, ўн етти яшар қизга уйланасанми, эркак?! Ўша қизининг онаси билан тенгқур экансан, онасини никоҳингга ол!” дейдиган мард йўқ-да! Хуллас, мен бу йўлда нафсдан бошқа ҳеч нимани кўрмаяпман...\nАнора, Андижон вилояти:\nШу кунларда ана шундай азобни мен бошимдан кечиряпман. Яъни эрим устимга уйланиб олган. Билмадим, одамнинг ўз айби, камчилиги кўзига кўринмайди. Балки менинг ҳам камчилигим бордир, хатоларим бордир. Лекин бир хотин эплаши керак бўлган, бир аёлда бор бўлган ҳамма нарсам бор. ҳамшираман. Пазандаман, уй-жойимни саришта тутаман. Эримни яхши кўраман. Тўртта ўғлимиз бор. Эрта –индин бировнинг эшигини қоқиб, келин олиш ҳаракатидамиз. Шундай пайтда эримнинг бир хотинга илакишиб, камига унга уйланиб олгани мени ўртаяпти. Бошида эрим буни мендан сир тутган экан. Телефондаги “висир-висир” гаплашишлардан билдим. Роса хўрлигим келди. Эримга кўнглимдаги гапларни айтиб-айтиб ташладим. Эркакларга қойил қолиш керак, шунда ҳам уйланганини тан олмай “вақти келиб ўз-ўзидан йўқ бўлиб кетади” деяпти. Ўзимдаги ҳолатдан келиб чиқиб бу йигитнинг хотинига ачиниб кетяпман. Бу қадр, ҳурмат ва эътибор билан боғлиқ нарса. Фарзандини яхши кўрган эркак, унинг онасини хўрламайди.\nP/S: Ўйлаймизки, лойиҳамизнинг биринчи қаҳрамони ўзлари учун зарур маслаҳатларни олдилар. Агар сизда ҳам саҳифа иштирокчисига айтадиган маслаҳатларингиз бўлса мақола қўйида ўз мулоҳазаларингизни билдиришингиз мумкин.\nҲозир сайтимизда 97 та меҳмон бор, сайт аъзолари эса йўқ


«Бек Тўпи»нинг собиқ раҳбари ҳибсхонада вафот этди\n12:33 / 02.04.2019\nҚатор нашрларда 30 март куни Тошкентда «Пиёз иши» доирасида судланаётган бозорқўмлардан бири - «Бек Тўпи» бозори собиқ раҳбари 57 яшар Шукриллахон Эргашев тергов изоляторида вафот этгани тўғрисида хабарлар тарқалди.\nУнинг билдиришича, 2019 йил 30 март куни соат тахминан 12:20ларда Ўзбекистон Республикаси ИИВ ЖИЭББга қарашли 1-сон тергов ҳибсхонасида сақланаётган, 06.02.2019 йилдан бошлаб ҳибсхонанинг Даволаш-профилактик ёрдам кўрсатиш бўлимида «Юрак ишемик касаллиги, зўриқиш стенокардияси, гипертония-2, АГ-2, қандли диабет касаллиги 2-даражаси» ташхиси билан даволанаётган маҳбус Ш.Э. (Шукриллахон Эргашев - таҳ.) «Ўткир миокард инфаркт, ўткир юрак қон томир ва ўпка етишмовчилиги» ташхиси билан вафот этган.\n«Маҳбус Э.Ш.нинг ўлими сабабларини аниқлаш мақсадида судга оид тиббиёт экспертизаси тайинланган. Ҳозирда ушбу ҳолат бўйича Қамоққа олинганларни сақлаш ва жазони ижро этиш жойларида қонунларга риоя этилиши устидан назорат бўйича Тошкент прокуратураси томонидан терговга қадар текширув ҳаракатлари ўтказилмоқда», - дея хабар қилди С.Раҳмонова.\nУнинг сўзларига кўра, Эргашев тергов давомида даволанишда бўлган. Унга нисбатан экспертиза тайинланган, у уни терговга жалб қилиш имкони ҳақида хулоса берган, эҳтиёт чорасини ўзгартиришга қонуний асослар бўлмаган - тахминан 4 млрд сўм миқдоридаги зарар қопланмаган.\nШунингдек, қайд этилишича, Шукриллахон Эргашевнинг адвокатлар ва яқинлари билан учрашишига кенг имконият яратиб берилган.\n«Унинг ўзи касал бўлган, лекин тергов ва суд органларига қариндошлари ёки ўзидан эҳтиёт чорасини ўзгартириш ёхуд етказилган зиённи қоплаш тўғрисида илтимоснома келиб тушмаган», - деди маҳкама матбуот хизмати раҳбари.\nЭслатиб ўтамиз, 2018 йилнинг август ойида Тошкентдаги йирик бозорларнинг раҳбарлари растрата йўли билан талон-торож қилиш иши бўйича қўлга олингани ҳақида хабарлар тарқалди.\nСентябрь ойида Бош прокуратура томонидан Тошкент шаҳридаги Савдо, хизмат кўрсатиш соҳаси ва халқ истеъмол моллари ишлаб чиқариш департаменти ва «Бек тўпи савдо комплекси», «Чорсу буюм савдо комплекси», «Чилонзор буюм савдо мажмуаси», «Ўрикзор савдо комплекси» бозорлари, «Эски Жўва деҳқон бозори», «Юнусобод деҳқон бозори» деҳқон бозорлари ва «Сергели автотранспорт ва эҳтиёт қисмлари бозори» мансабдор шахсларига нисбатан жиноий иш тергов қилинаётгани ҳақида маълумот берилди.\nИқтисодиёт асосларига қарши қатор жиноятлар содир этган 7та бозор раҳбарларига нисбатан жиноий иш очилган. Ушбу ҳолатлар бўйича Савдо ва бозорлар департаментининг мансабдор шахсларига Жиноят кодексининг 167-моддаси 3-қисми «а» банди билан айблов қўйилди ва уларга нисбатан қамоққа олиш тарзидаги эҳтиёт чораси қўлланилди.\n«Юнусобод деҳқон бозори» АЖ бозори раҳбарлари О.Мустаев ва Б.Юсупов томонидан - тахминан 800 млн. сўм, шунингдек, «Тошкент озиқ-овқат захира» ДУК директори Р.Расулов томонидан - 3,9 млрд. сўм уларнинг миқдорида етказилган зарар миқдори қоплангани инобатга олиниб, уларга нисбатан озодликдан маҳрум этиш билан боғлиқ бўлмаган эҳтиёт чораси қўлланилганди.\n2018 йил ноябрь ойида «Чилонзор буюм савдо комплекси» АЖ бўлим бошлиғи лавозимида ишлаган Дилшод Абдуллаев 1-сонли Тошкент тергов изоляторида вафот этганди. Абдуллаевни 97 кун давомида «Тоштурма»да сақлашган.\nСариосиё деҳқон бозори бошқаруви можароси: туман ҳокимлиги нега суд қарорларини бажармаяпти?


ЎҒИЛМИ ёки ҚИЗ? ТУҒИЛАЖАК ФАРЗАНД ЖИНСИНИ АНИҚЛАШНИНГ 18 УСУЛИ! | Суғдиёна биринчи аёллар электрон журнали\nҲомиладор аёлнинг қорни «учли» бўлиб, бел соҳасида тўлишиш кузатилмаса, ўғил туғилади дейишади. Қиз фарзанд кутилаётганида эса бўлажак она қорни думалоқ кўриниш олар экан. Хўш, туғилажак фарзанд жинсини аниқлашнинг яна қандай усуллари бор? Талаб ва таклифларингизга бинонан бу борада сизга ёрдам берувчи усуллар билан таништирамиз.\nҚОН ТАРКИБИНИНГ ЯНГИЛАНИШИГА КЎРА...\nАйрим тиббий хулосаларга кўра, қон таркибининг янгиланиши фарзанд жинсига таъсир кўрсатиши мумкин. Қон янгиланиши эркакларда ҳар 4 йилда, аёлларда эса ҳар 3 йилда содир бўлади. Фарзанд жинсини аниқлашда аёл ёшини 3 га, эркак ёшини 4 сонига бўласиз. Масалан, отанинг ёши 29 да бўлса, шу сонни 4 га бўласиз. Аёл 23 ёш десак, 3 га. Натижа аёл ёшидан катта бўлса, қизалоқ, эркак ёшида устунлик қилса, ўғил туғилади. МАТЕМАТИК ТЕНГЛАМА УСУЛИ\nЖуда оддий мазкур формула ёрдамида фарзанд жинсини тахмин қилиш мумкин. Диққат қилинг: (Х+У+М+3)/2. Бунда Х — аёлнинг тўлиқ ёши, У — туғилган ойи, М — ҳомиладорлик юзага келган вақт, 3 сони шартли қўшимча. Масалан, 22+7+9+3=41:2=30,5. демак, қиз! Агар ҳисоб натижаси тоқ сон чиқса, ўғил туғилади.\nЭР-ХОТИН МУНОСАБАТЛАРИНИНГ ТАЪСИРИ БОРМИ?\nЧақалоқнинг қош-кўзлари отасиникига ўхшаш бўлса, «Эрингизни жуда севаркансиз-да. Худди ўзи-я!» дейишади. Аслида эса қизлар отасига, ўғил болалар эса онаси ёки унинг қариндошлари, яъни тоғаларига ўхшаш бўлади. Бу шунчаки генетика. Жинсий ҳаёт тарзидан келиб чиққанимизда эса ўзаро муносабатлар уйғунлигига кўра туғилажак фарзанд ўғил ёки қиз бўлишини аниқласа бўлади. Масалан:\nЎғил туғилишини истаганлар бироз танаффус билан жинсий яқинликни амалга оширганлари маъқул. Қиз фарзандда эса ҳомиладорликдан аввал жинсий яқинлик тез-тез такрорлангани кузатилади.\nҲомиладорлик овуляция кунлари юзага келса, ўғил туғилиш эқтимоли ортади. Овуляция кунларидан кейинги ҳомиладорликда эса қизалоқ дунёга келади, дейишади.\nЎҒИЛ КЎРМОҚЧИМИСИЗ, СУТ ИЧМАНГ!\nФранцузча парҳез номи билан танилган усулни ҳомиладорликни режалаштиришдан икки ой аввал, навбатдаги ҳайз циклидан қўлланг. Ўғил туғилиши учун: таомномангизда картошка, гўшт, банан, қўзиқорин, апельсин, хурмо каби маҳсулотлар бўлишига аҳамият беринг. Шўр егуликларни ҳам бемалол қўшиш мумкин. Хом карам, барча турдаги ёнғоқлар, ловия, салат барги ҳамда сутни вақтинчалик чеклаб туринг. Қиз туғилиши учун: бақлажон, қизил лавлаги, бодринг, нўхат, пиёз, булғор қалампири айни муддао. Сут-қатиқ маҳсулотлари ҳам кони фойда. Кўнглингиз тусаса қам, цитрус мевалар, картошка чипслари ва олхўридан вақтинчалик воз кечишга тўғри келади. Парҳез фақат юқоридаги маҳсулотлар билан чегараланиб қолмаслиги керак. Одатдагидек таомланишингиз мумкин. Ягона шарти, тавсия этилган маҳсулотлар миқдори кўпайтирилса бўлгани.\nҚИШДАМИ ЁКИ ЁЗДА?\nБаъзи манбаларда ўғил туғилиши учун ҳомиладорликни баҳор-ёз мавсумига режа қилинг дейилади. Гап шундаки, эркак сперматазоиди ҳарорат ўзгаришларига таъсирчан бўлади. Шу сабабли ҳам совуқ мавсумда юзага келган ҳомиладорликда асосан қизалоқлар дунёга келади. Бордию ҳомиладорликни кузнинг охири ёки қишга мўлжаллаётган бўлсангиз, жуфтингиз иссиқ ич кийим кийиши, оёқдан зах ўтмаслигига эътибор беришингиз лозим.\nАёл ҳомиладорликнинг илк кунларидан инжиқ ва салга аразлайдиган бўлиб қолса, қиз туғилади дейилади. Ўғил болалар эса туғилмасиданоқ жиддий. Оналари кайфиятида қеч қандай ўзгаришларга сабаб бўлишмайди.\nАйтишларича, ҳомиладор аёл кўп вақт чап ёнбошида ухласа, ўғил кўради. Ўнг ёнбошини маъқул кўрганларда эса қиз бўлар экан.\nҲомиладорликнинг биринчи уч ойлигида кучли токсикоз кузатилса, қизалоқ шўхлиги деб билинг. Бу даврда жиддий безовталиклар кузатилмаса, демак, ўғил кутаётган бўласиз.\nЯна бир қизиқарли усул бор: жуфтингиз ҳомиладорлик вақтингизда тўлишиб қолмадими? Бироз вазн орттирган бўлса, ўғилдан, ўзгариш бўлмаса, қиздан дейишади.\nҲомиладор аёлдан «Қўлингни кўрсат» деб сўралади. Агар у қўл кафтининг устини кўрсатса, қизалоқ дараги, ички тарафи билан жавоб берса, ўғил дунёга келишини билиш мумкин.\nМазкур тақвим ёрдамида бўлажак фарзандингиз жинсини тахминан билиб олишингиз мумкин. Диққат қилинг, жадвал узунасига ҳомиладор аёлнинг ёши, энига эса ҳомиладорлик юзага келган ой санаси берилган. Ёшингиз кўрсатилган қаторни топгач, уни ҳайз кўриш кечиккан ёки ҳомиладорликнинг илк белгилари кузатилган ой санасини бирлаштирасиз.\nАЁЛ МИЖОЗИГА ҲАМ БОҒЛИҚМИ?\nБўлиши мумкин! Руҳшунослар фикрича, феъл-атворига кўра етакчи, фаол серғайрат, ўзига ишончи баланд, қатъийятли аёллар кўпроқ ўғил кўришга мойил бўлишади. Чунки бу тоифа аёллар организмида тестестерон гормонининг миқдори юқорироқ бўлади. Бу эса уруғланиш жараёнига таъсир этади, дейишади. Қолаверса, руҳиятига кўра ҳам ўғил туғилишини исташади. Камгап, тортинчоқ аёлларда эса қиз туғилиш фоизи юқорироқ бўлади.\nҚИЗАЛОҚЛАР УЧУН ШИРИНЛИК\nЎғил кўришни истаганлар ҳомиладорликни режалаштиришдан аввал шўр егуликларга урғу беришлари маслаҳат берилади. Қизалоқ кўришни истаганлар эса кўпроқ ширинлик истеъмол қилишлари лозим. Бу организмнинг ўзига хос хусусияти. Агар ҳомиладорлик даври қўл ва оёқларда шиш кузатилса, қизлик бўласан дейишади. Аслида эса ўғил кўрган аёлларда қўл-оёқларда шиш кўпроқ кузатилади.\nТиббий кўрикдан ўтиш учун шифокор ҳузурига келганингизда махсус эшитув мосламаси билан ҳомила юрак уриш мароми текширилади. Илмий тилда ёзилган жумлаларни ажратиб олишда қуйидаги изоҳга диққат қилинг. Агар ҳомила юрак уриши дақиқасига 140 тадан юқори бўлса, қизалоқ. 140 дан кам маром аниқланса, ўғил дунёга келади.\nҲомила жинсини аниқлаш имкони замонавий ташхис қурилмалари ёрдамида муаммосиз ўтказилади. Шифокорлар 23 ҳафталик ҳомила жинсини аниқ айтишлари мумкин. 15-16-ҳафталикда ўтказилган УТТ текшируви қам тахминий хулосани кўрсатиши мумкин. Бироқ бунда аниқ тўхтамга келиш бироз мушкул.\nБаъзилар аёл қанча ёш бўлса, ўғил кўриш эқтимоли ортади. Ёш катталашган сари қиз туғилишга мойиллик юзага келади, деб ўйлайди. Аслида эса бу тахмин, холос. Зеро фарзанд жинси кам ҳолларда аёл ёшига боғлиқ бўлади. Европалик олимлар томонидан ишлаб чиқилган тенгламага кўра аёл ёши билан боғлиқ ҳисоб-китоб амалини бажариш мумкин. Ҳомиладор аёлнинг тўлиқ ёши, ҳомила юзага келган ой (рақам билан) ва яна қўшимча бир сони. Масалан: Аёл 32 ёш ва апрель ойида ҳомиладор бўлди. Бунда 32+4+1=37. Натижа тоқ сон. Демак, туғилажак фарзанд паҳлавон. Агар жуфт сон ҳосил бўлса, ҳолва кутаётган бўласиз. Ўғил кутаяпсизми ёки қиз, муҳими, супрасидан қуруқ қўймасин, азизлар! Чақалоғингизни эсон-мон бағрингизга босишингизни тилаб қоламиз!\nСамира УЛУҒБЕКОВА тайёрладиTwitter НравитсяSocButtons v1.5


Россия ТИВ раҳбари Сергей Лавров маълум қилдики, АҚШ махсус хизматлари Россиянинг Вашингтондаги элчиси Сергей Кислякнинг телефон мулоқотларини махфий тарзда тинглашни йўлга қўйган. Унинг сўзларига кўра, бу АҚШ президентининг хавфсизлик масалалари бўйича маслаҳатчиси Майкл Флинн билан боғлиқ можаролар фонида АҚШ Миллий хавфсизлик агентлиги томонидан тасдиқланган.\n«Бир неча ҳафта давомида Трампнинг миллий хавфсизлик масалалари бўйича маслаҳатчиси генерал Флинн билан боғлиқ можаро вақтида америкалик махсус хизмат вакиллари журналистларга расман ёки аноним тарзда бизнинг элчимиз Кислякни эски вақтлардаги каби махфий тинглаб боришганини билдиришди», — деган Лавров.\n14 февраль куни Майкл Флинн истеъфо берди. У АҚШ вице-президенти Майкл Пенсга Кисляк билан мулоқоти ҳақида хато маълумот берганини тан олди. Маълум бўлишича, у руслар элчиси билан Дональд Трампнинг қасамёд қилиш маросимига бир ой вақт борлигида муҳокама ўтказган. Кейинроқ Флинн россияликлар элчиси билан мулоқоти тафсилотларини ошкор қилди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Эркаклар бепуштлигининг давоси борми?\t11:05, 18 октябрь 2016\t«Ҳар бир оила фарзанд кўришга ҳақли!» Мазкур ибора ҳақиқатга айланиши учун замонавий тиббиёт соҳасида бир қатор ишлар амалга оширилаётгани сир эмас. Афсуски, шунда ҳам бепуштликка тахмин қилинаётган жуфтликлар сони камаяётгани йўқ. Хусусан, эркаклар саломатлигидаги айрим муаммолар фарзанд кўришга монелик қилиши тез-тез тилга олинмоқда. Хўш, аслида эркаклардаги бепуштлик ташхиси қандай асосланади ва бу ҳолатда эркакнинг насл қолдириш имконияти борми? Шу каби саволлар билан Республика ихтисослаштирилган Урология маркази олий тоифали шифокори андролог-уролог Абуқодир Фозиловга мурожаат қилдик.\nТекширувдан аввал беморга қандай кўрсатмалар берилади? — Таҳлил натижаси ишончли ва керакли маълумотлар олиш имконини бериши учун текширувдан аввал қуйидагича тайёрланиш тавсия этилади:\nРепродуктив тизимга салбий таъсир этиши мумкин бўлган қандай ҳолатлар бор? — Аксарият ҳолларда эркаклардаги репродуктив тизим фаолиятининг меъёрда бўлмаслиги эркак уруғининг зарарланиши ва сифатининг бузилиши билан баҳоланади. Мисол тариқасида бир неча ҳаётий омилларни келтириш мумкин. Булар:\nБепуштлик муаммоси эркакнинг қаддини букиши рост. Ҳатто баъзида кучли эмоционал ўзгаришларни ҳам келтириб чиқаради... — Ҳа, рост. Аёл фарзандли бўлиши учун умидини сўндирмаса-да, эркак учун бу жиддий эмоционал зарба. Бу вақтда эркакда ўзига нисбатан ишончсизлик, асабийлик, атрофидаги ҳолатларга нисбатан бефарқлик, ўз қобиғига ўралиб қолиш каби ҳолатлар кузатилиши мумкин. Вазиятни назорат қилиш ва олға интилиш учун аёл ва эркакда бирдек қатъият, кучли ирода бўлиши керак. Аёлларга маслаҳатим:\nҚовоқ енг, шамолламайсиз, анемия бўлмайсиз!\tЁши орасида катта тавофут бўлган машҳур жуфтликлар\t«Эрим мени алдади, энди унга ишонолмаяпман»\tЧиққан қиз чиғириқдан ташқарими? Ота-оналарнинг оилавий зиддиятларга аралашуви ҳақида\tЭрни эр қиламан десангиз… ёхуд турмуш ўртоғингизни омадли қилиш йўллари\tПанкреатит - қанд касаллигига олиб келадими?\tОтправить